
ĮVADAS

Gatvių ir miesto kelių ūkio būklė yra sudėtingoje situacijoje – statybos organizacijos, užuot kaip anksčiau tiesę naujas gatves, vis dažniau turi atnaujinti ir rekonstruoti esamas gatves. Svarbiausi tampa uždaviniai, susiję su didėjančiu greičiu, siekiama patogaus ir saugaus eismo, stiprinti dangas, rūpinamasi inžinerinių įrenginių bei gatvių ir kelių statinių architektūriniu bei estetiniu apipavidalinimu. 
Pagal bendrą gatvių ilgį Vilniaus miestas užima pirmąją vietą Lietuvos Respublikoje. Bendras Vilniaus miesto gatvių ilgis 2008 m sausio 1 d. sudarė 981,0 km. Į šį skaičių įeina gatvės su asfalto danga – 706,3 km, skaldos – žvyro danga – 145,4 km, natūralaus grunto danga – 91,2 km, tašyto akmens, klinkerio, betoninių trinkelių danga – 14,5 km, lauko akmens grindinys – 23,6 km.

 
 Miesto gatvių asfalto dangų darbo sąlygos skiriasi nuo užmiesčio kelių asfalto dangų eksploatacijos sąlygų. Transporto priemonės mieste dažniausiai juda greta viena kitos, tarpai tarp jų būna mažesni, magistralinėse gatvėse automobiliai juda nepertraukiamu srautu ir į dangą veikia didesniu lyginamuoju slėgiu. Didžiausias transporto priemonių eismas mieste vyksta piko valandomis 7–12 val. ryte ir 16–19 val. vakare, o naktį gatvėse transporto priemonių eismas ženkliai sumažėja. Mieste eismas vyksta sąlyginai nedideliu greičiu, leistinas maksimalus greitis nuo 40 km/h iki 60 km/h, tam tikrose vietose greitis gali būti ir didesnis nuo 70 km/h iki 80 km/h. Transporto priemonės gatvėse dažnai stabdomos sankryžose, ties šviesoforais, pėsčiųjų perėjomis ir pan. Po miesto gatvių dangų konstrukcijomis išdėstomi įvairūs inžineriniai tinklai, kolektoriai, lietaus kanalizacija su vandens priėmimo, apžiūros, ir specialios paskirties šulinėliai, kurie labai apsunkina gatvės dangų bei jų konstrukcijų darbą bei pakeičia žemės sankasos hidrometrinį rėžimą. Pagal atliktus tyrimus nustatyta, kad gatvės asfalto dangos temperatūra būna 18o – 10o C aukštesnė nei užmiesčio keliuose, todėl esant gana aukštai teigiamai temperatūrai susidaro plastinės deformacijos gatvių asfalto dangose ir turi lokalinį poveikį. Plyšiai gatvių dangose dažniausiai susidaro pirmaisiais dangų eksploatavimo metais. Daugiausiai plyšių (iki 75 % skersinių ir 60 % išilginių) atsiranda pavasario polaidžio metu, kai oro temperatūra kinta nuo – 5o C iki + 5o C.

Kadangi gatvių, kaip ir kelių, dangos irimas vyksta pagal geometrinę progresiją, ir kažkada ilgą laiką buvę geros būklės keliai, gatvės, aikštelės ir kt., staiga, tarsi be jokios priežasties, pasidengė išdaužomis, plyšiais, atsirado duobių.
Šio darbo tikslas – sudaryti prioritetinį Vilniaus miesto gatvių remonto sąrašą, įvertinant asfalto dangos pažaidų lygį, transporto eismo intensyvumą ir jų tarpusavio priklausomybę. 

Šiam tikslui pasiekti reikia išspręsti šiuos uždavinius:

· apžvelgti asfalto dangos pažaidų rūšis bei veiksnius turinčius įtakos jų susidarymui;
· išanalizuoti asfalto dangos pažaidų bei transporto eismo intensyvumo matavimo metodus, naudojamą įrangą ir prietaisus;
· vizualiais stebėjimais nustatyti pasirinktų Vilniaus miesto gatvių asfalto dangų pažaidų rūšis ir jų skaičių;

· pasirinktose Vilniaus miesto gatvėse nustatyti transporto eismo intensyvumą ir jo kitimą;
· įvertinti priklausomybę tarp asfalto dangos pažaidų kiekio ir transporto eismo intensyvumo;
· pateikti siūlymus prioritetinio tyrimui pasirinktų Vilniaus miesto gatvių remonto sąrašo sudarymui.
Šiame darbe apžvelgtas Vilniaus miesto gatvių tinklas, gatvių kategorijos, techniniai parametrai gatvių dangos bei jos būklė. Gatvių ir miesto kelių būklė šiuo metu yra labai sudėtinga, nes dauguma miesto gatvių yra nutiestos seniai ir turi plono sluoksnio dangą. Eismo intensyvumo augimas sąlygoja esminį poveikį gatvių dangoms – jos intensyviai dėvisi ir yra.

Darbe analizuotos asfalto dangos pažaidos bei veiksniai, turintys įtakos jų susidarymui. Apžvelgti pažaidų nustatymo metodai ir matavimo įranga. 
Darbe atliktas eksperimentinis tyrimas. Pasirinktose 11-oje Vilniaus miesto greito eismo gatvių 2005 m. – 2006 m. nustatytas asfalto dangų lygis. 2005 m. – 2008 m. matuotas transporto eismo intensyvumas. Darbe pateikta tirtų gatvių transporto eismo intensyvumo sudėtis bei transporto eismo intensyvumo kitimas.
Atlikus eksperimentinį tyrimą, prioritetinis Vilniaus miesto gatvių sąrašas buvo nustatytas 2 būdais:
1. skaičiuojant dangos suirtį pagal balus;

2. naudojant dangų valdymo sistemą „Davasema“, kelių valdymo modelį – HDM-4.
1. PAGRINDINIŲ VILNIAUS MIESTO GATVIŲ TINKLAS, JO STRUKTŪRA IR BŪKLĖ

1. 1. VILNIAUS MIESTO GATVIŲ TINKLAS IR KATEGORIJOS


Vilnius - Lietuvos sostinė, turinti didžiausią automobilių parką (16 procentų viso Lietuvos transporto priemonių parko). Šis miestas yra ir išliks didžiausias vidaus, užmiesčio bei tarptautinių pervežimų traukos punktas ir šaltinis. Vilniaus miesto susisiekimo sistemą stengiamasi plėtoti kompleksiškai ir pakankamai nuosekliai. Tačiau nežiūrint įdėtų nemažų pastangų ir investicijų Vilniaus miesto gatvės išlieka pakankamai sudėtingoje situacijoje [1]. 


Pagrindinės problemos Vilniuje [2]:

· kol kas tenka ieškoti galimybių užtikrinti greitą ir suplanuotą gatvių tinklo plėtrą, nes skirtingai nuo kitų analogiškų Europos miestų, kur pagrindiniai transporto infrastruktūros plėtros darbai finansuojami valstybės, Lietuvoje tokios praktikos nėra;

· nesuformuotas miesto greito eismo gatvių tinklas, kuris hierarchizuotų esamą susisiekimo infrastruktūrą ir užtikrintų greitesnį ir saugesnį susisiekimą tarp pagrindinių miesto rajonų ir užmiesčio kelių.

Vilnius, pagal bendrą gatvių ilgį, užima pirmą vietą respublikoje. 2008 m. sausio 1d. duomenimis, Vilniaus miesto bendras gatvių tinklo ilgis sudaro 981,0 km. Tame skaičiuje gatvės su asfalto dangomis sudaro 706,3 km, gatvės su skaldos – žvyro dangomis – 145,4 km, gatvės su natūralaus grunto danga – 91,2 km, gatvės su tašyto akmens, klinkerio, betoninių trinkelių danga – 14,5 km, lauko akmens grindiniu – 23,6 km (1.1 lentelė) [1]. Vilniaus miesto gatvių tinklo plėtros dinamika 2000 m. – 2008 m. pavaizduota 1.1 paveiksle.

1.1 lentelė. Vilniaus miesto gatvių tinklas 2006 m. – 2008 m. [1]
	Eil. Nr.
	Dangos rūšis
	Dangos ilgis, km

2008-01-01

	1.
	Asfalto danga
	706,3

	2.
	Tašyto akmens, klinkerio, betoninių trinkelių danga
	14,5

	3.
	Lauko akmens grindinio danga
	23,6

	4.
	Žvyro-skaldos danga
	145,4

	5.
	Natūralaus grunto danga
	91,2

	Viso
	981,0

	Viso su dangomis
	889,8

	Viso su pagerintomis dangomis
	744,4



[image: image2]
1.1 pav. Vilniaus miesto gatvių tinklo kitimo dinamika [1]
Laikui bėgant miesto gatvių tinklas vystosi, daugėja gatvių su asfalto danga, mažėja žvyrkelių ir gruntkelių, tačiau šis procesas vyksta ne taip greitai, kaip auga visuomenės poreikiai ir automobilių skaičius gatvėse, keliuose. Iš 1.1 pav. galima pastebėti, kad per devynis metus Vilniaus mieste gatvių ilgis su asfalto danga pailgėjo 129,0 km. Kasmet išasfaltuojama 10 – 25 km gatvių. Tai nėra įspūdingi skaičiai, kurie galėtų reikšti spartų gatvių tinklo vystymąsi, tačiau tai neišvengiama dėl lėšų stygiaus. Šiuo metu tiesiamas pietinis greitkelis ir ruošiamasi vakarinio greitkelio statybos darbams. Šie greitkeliai Vilniaus bendrajame plane numatyti kaip vieni iš svarbiausių miesto struktūrinių gatvių. 1.2 pav. pateikti svarbiausi uždaviniai ir projektai numatomi įgyvendinti Vilniaus miesto susisiekimo sistemoje [1].

Miestų susisiekimo tinklas projektuojamas įvertinus esamą ir perspektyvinę gatvių pagrindinę paskirtį, eismo intensyvumą, srauto sudėtį, gretimų teritorijų apstatymo pobūdį bei norminių dokumentų reikalavimus. Susisiekimo tinklą sudaro: motorizuoto susisiekimo gatvės, nemotorizuoto susisiekimo gatvės, šaligatviai, įvairių tipų eismo zonos, aikštelės [3].
Miestų motorizuoto eismo gatvės suskirstytos į keturias pagrindines kategorijas [3]:



A – greito eismo gatvės;



B – pagrindinės gatvės;



C – aptarnaujančios gatvės;



D – pagalbinės gatvės.


Kiekviena šių kategorijų priklausomai nuo skaičiuojamojo greičio turi indeksus „1“ ir „2“ ir apibūdinama pagal 1.3 lentelėje pateiktus techninius parametrus [3]. Motorizuoto eismo gatvių klasifikacija nurodyta 1.2 lentelėje.
1.2 lentelė. Motorizuoto eismo gatvių klasifikacija [3]
	Kategorija
	Indeksas
	Pagrindinė paskirtis

	Greito eismo gatvės
	A
	Miesto ilgi ir pastovūs transporto ryšiai bei ryšiai su užmiesčio svarbiausiais keliais. Tranzitinis eismas.

	Pagrindinės gatvės
	B
	Susisiekimas tarp miesto funkcinių zonų, rajonų, centrų, didžiųjų transporto stočių. Ryšiai su užmiesčio keliais.

	Aptarnaujančios gatvės
	C
	Miesto plano funkcinės ir kompozicinės ašys. Pagrindinės keleivių viešojo susisiekimo linijos. Miesto vidaus ir transporto ryšiai.

	Pagalbinės gatvės
	D
	Lokalinės funkcinės ir kompozicinės ašys. Srautų pasiskirstymas į smulkias teritorijas, privažiavimai prie atskirų statinių ir kitų objektų.



Prioritetiniam viešajam keleiviniam transportui ir ramiam transporto eismui organizuoti naudojama papildoma D kategorijos gatvių klasifikacija, kurioje atskirai išskiriamos: viešojo susisiekimo gatvės, ramaus eismo gatvės, parko keliai ar gatvės, akligatviai/skersgatviai, automobilių aikštelės. A, B ir C kategorijų gatvių tinklas turi būti rišlus [3].
1.2 pav. Svarbiausi uždaviniai ir projektai numatomi įgyvendinti Vilniaus mieste [4][image: image1.jpg]




1. 2. GATVIŲ TECHNINIAI PARAMETRAI
Gatvės važiuojamosios dalies juostų skaičius nustatomas įvertinus maksimalų leistiną vienos eismo juostos laidumą bei įvertinus laidumą ribojančius veiksnius. Jeigu pagal skaičiavimus planuojamų A, B, C kategorijų gatvių apkrovimas yra mažesnis nei 30 % minimalaus juostų skaičiaus laidumo – gatvė netiesiama, išskyrus atvejus, kai ši gatvė yra vienintelė jungtis arba vietoj A, B, C tiesiama D kategorijos gatvė. Jeigu gatvės apkrovimas pagal skaičiavimus viršija maksimalų juostų skaičiaus laidumą – didinamas gatvių tinklo tankis, išskyrus A ir B gatves [3]. Neilgi gatvių ruožai, jeigu jie nutiesti gyvenviečių link, turi atitikti atitinkamos kategorijos keliui, o kartu ir atitinkamos kategorijos gatvei keliamus reikalavimus. 
Važiuojamoji dalis skiriama motorinių transporto priemonių eismui, o kartais – ir automobiliams trumpai stovėti. Dažniausiai važiuojamoji dalis esti gatvės viduryje, o kartais - ir vienoje gatvės pusėje. Plačios važiuojamosios juostos dalys kartais atskiriamos skiriamąja juosta į priešpriešinio eismo. Jeigu gatve kursuoja autobusai ir troleibusai, atskiriamos juostos jų eismui ar ties stotelėmis daromos atlankos šioms transporto priemonėms sustoti ir keleiviams     išlaipinti [15].
Gatvių techniniai parametrai nustatomi pagal 1.3 lentelę.
1.3 lentelė. Pagrindiniai gatvių techniniai parametrai [3]
	Gatvių kategorijos indeksas
	Gatvės juostos plotis tarp raudonųjų linijų (m)
	Skaičiuoja-masis greitis (km/h)
	Matymo laukas sankryžose, įvažiavimuose, perėjose (m)
	Eismo juostų skaičius
	Eismo juostų plotis
	Maksima-lus išilginis nuolydis (%)
	Minimalios horizon-talios kreivės (m)
	Centrinės skiriamosios juostos plotis (m)

	
	
	
	
	Min
	Max
	
	
	
	

	A1

A2
	70-100


	100

80
	Pagal skaičiav.

140
	4
4
	6*
6*
	3,75

3,75
	4

4
	500

400
	6

6

	B1

B2
	40-70
	70

60
	110

80
	4

2
	6*
6*
	3,50

3,50
	5

6
	250

150
	3,5

**

	C1

C2
	20-40
	60

60
	80

80
	2
2
	6

4
	3,50

3,25
	6

7
	120

90
	**

**

	D1

D2
	15-20
	50

40
	60

40
	2

1
	2

2
	3,00

3,5/2,75
	8

10
	60

30
	**

**


* - Ypatingais atvejais juostų skaičius gali būti padidintas;

** - Centrinės skiriamosios juostos esant reikalui įrengiamos ties pėsčiųjų perėjomis, statant kelio ženklus ir pan.

1. 3. VILNIAUS MIESTO GATVIŲ BŪKLĖ


Gatvių ir miesto kelių būklė šiuo metu yra labai sudėtinga, kadangi dauguma miesto gatvių yra nutiestos seniai ir turi plono sluoksnio dangą, o vežimų automobiliais, krovininių ir lengvųjų automobilių gamybos tempai lenkia gatvių su asfaltbetonio danga tiesimo tempus. Daugiausiai vilniečių ir miesto svečių kaip susisiekimo priemonę renkasi lengvuosius automobilius ar viešąjį transportą, o šių priemonių eismas vyksta gatvėmis. Visuomenės transporto pasirinkimo struktūra Vilniaus mieste bei kituose Europos miestuose pateikta 1.3 paveiksle. Palyginus, galima padaryti išvadą, kad visuomenės pasirinkimas panašus, tiek Vilniuje, tiek kituose Europos miestuose, tačiau Vilniaus miesto gatvių būklė toli gražu neprilygsta Europos didžiųjų miestų gatvių būklei. Eismo intensyvumo augimas sąlygoja esminį poveikį gatvių ir kelių dangoms – jos dėvisi ir suyra. Dėl to daugėja remonto ir taisymo darbų, jų apimtys. Ir ši tendencija, kuo toliau tuo labiau, neišvengiamai augs. O tai sukelia daugiau nelaimingų atsitikimų gatvėse, laiko nuostolius, diskomfortą ir pan [1]. 

1. 3 pav. Visuomenės transporto pasirinkimo struktūra [4]

Modeliuojant kelio dangos degradaciją, kelio dangos eksploatacinės charakteristikos yra ne tik modelių skaičiavimo rezultatas, bet ir įvesties duomenys, apibūdinantys pradines sąlygas.

Kelio asfalto dangos būklė gali būti vertinama dviem būdais:

1) naudojant tam tikrus sąlyginius apibendrinančius rodiklius, pvz. Lietuvoje ir kai kuriose kitose pasaulio šalyse naudojamas asfaltbetonio dangos bendros būklės indeksas D (angl. pavement distress index) [5, 6, 7], JAV, Kanadoje, Austrijoje ir kitose šalyse naudojami: dangos kokybės indeksas PSI (angl. pavement serviceability index [8, 9]), važiavimo kokybės indeksas RCI (angl. ride comfort index [10]), pažaidų indeksas (angl. distress manifestation index [10]) ir kiti. Toks būklės vertinimas turi eilę trūkumų [11].
2) vertinant eilę kriterijų – dangos eksploatacinių savybių, atskirai. Eksploatacinės savybės yra nusakomos dangos pažaidų kiekiu ir jų išsivystymo laipsniu, o taip pat dangos nelygumu ir sankibumu. Toks asfalto dangos būklės vertinimas yra naudojamas HDM dangų degradacijos modeliuose bei reglamentuotas ir         Lietuvoje [12, 13].

Kai dangos būklė vertinama antruoju būdu, visą degradacijos modelį sudaro keletas mažesnių modelių, prognozuojančių įvairių dangos pažaidų atsiradimą ir vystimąsi bei poveikį kitoms pažaidoms ir eksploatacinėms savybėms [14].
1.4. DARBO TIKSLAS IR UŽDAVINIAI

Baigiamojo darbo tikslas – sudaryti prioritetinį Vilniaus miesto gatvių remonto sąrašą, įvertinant asfalto dangos pažaidų lygį, transporto eismo intensyvumą ir jų tarpusavio priklausomybę. 

Šiam tikslui pasiekti reikia išspręsti šiuos uždavinius:

· apžvelgti asfalto dangos pažaidų rūšis bei veiksnius turinčius įtakos jų susidarymui;
· išanalizuoti asfalto dangos pažaidų bei transporto eismo intensyvumo matavimo metodus, naudojamą įrangą ir prietaisus;
· vizualiais stebėjimais nustatyti pasirinktų Vilniaus miesto gatvių asfalto dangų pažaidų rūšis ir jų skaičių;

· pasirinktose Vilniaus miesto gatvėse nustatyti transporto eismo intensyvumą ir jo kitimą;
· įvertinti priklausomybę tarp asfalto dangos pažaidų kiekio ir transporto eismo intensyvumo;
· pateikti siūlymus prioritetinio tyrimui pasirinktų Vilniaus miesto gatvių remonto sąrašo sudarymui.
2. ASFALTO DANGŲ PAŽAIDŲ SUSIDARYMO, JŲ NUSTATYMO 
IR VERTINIMO ANALIZĖ

2.1. ASFALTO DANGŲ PAŽAIDOS

Gatvės, kelio konstrukcijos atsparumas yra pagrindinis jo eksploatacinis rodiklis. Nuo jo priklauso eismo sąlygos, remonto išlaidos ir tarnavimo laikas. Labai svarbu, kad danga, nuolatos veikiama apkrovų, kuo mažiau deformuotųsi. Kai apkrovos kartojasi, jos kaupiasi, ir konstrukcijoje atsiranda bei plinta įvairios pažaidos [15].
Pažaidos asfalto dangoje klasifikuojamos įvairiai, nes bet kuri klasifikacija yra sąlyginė ir priklauso nuo pasirinktų vertinimo kriterijų. Asfalto dangos pažaidas galima klasifikuoti pagal požymius [16]:

· veiksnių, sukeliančių pažaidų atsiradimą, pobūdį;
· dangos paviršiuje matomų pažaidų pobūdį;

· pažaidų dydį (dangos suirties lygį);

· medžiagos, tinkančios pažaidoms pašalinti, pobūdį.
Nustatyta, kad labiausiai paplitusios nestandžių dangų pažaidos – plyšių atsiradimas. Jie sudaro iki 70 % visų pažaidų. Plyšiai praktiškai neturi įtakos automobilių transporto eismo režimui, tačiau ardydami kelio dangos konstrukcijos vientisumą, jie tampa intensyvaus dangos irimo židiniais [15]. Plyšiai yra vieni iš svarbiausių kelio dangos pažaidų, atspindinčių kelio dangos degradaciją. Yra labai daug įvairių veiksnių, lemiančių jų atsiradimą ir vystymąsi, tačiau visus plyšius galima suskirstyti į dvi pagrindines grupes – susijusius su dangos nuovargiu ir susijusius su laiko ir klimato poveikiu gatvės ar kelio dangai, taigi plyšiai suskirstomi į du tipus [17]:


Struktūriniai plyšiai – tai plyšiai, atsivėrę dangoje dėl transporto apkrovų poveikio ir nepakankamo dangos konstrukcijos stiprumo. Kartais jie dar vadinami nuovargio plyšiais. Esant nepalankioms sąlygoms (pvz. polaidžio metu) susidarę kritiniai įtempimai gali sąlygoti ir staigų struktūrinių plyšių atsivėrimą. Dažniausiai pačioje pradžioje jie pasireiškia mažų išilginių plyšių atsiradimu provėžose. Jiems toliau vystantis tarpai tarp plyšių susiaurėja, plyšiai ima jungtis tarpusavyje, suformuodami plyšių tinklą. Struktūriniai plyšiai yra visi išilginiai, aligatoriaus odą primenantys, plauko pavidalo bei tinkliniai dangos plyšiai. Struktūrinių plyšių pavyzdžiai pateikti 2.1 pav., o jų vystymosi modelis asfalto dangoms pateiktas 2. 2 pav.

Išilginiai plyšiai – tai plyšiai, lygiagretūs kelio ašiai (2.1 a pav.) [18, 19, 22]. Jie dažniausiai atsiranda pažeidžiant dangos klojimo technologijos reikalavimus: kai danga klojama siaura juosta, o visos dangos plotis yra didesnis nei klojama juosta, reikia gerai ištepti paklotos dangos briauną rišikliu ir antruoju klotuvu iš paskos tuoj pat ploti sakančią dangos juostą, kad nespėtų atšalti   danga – labai dažnai šių reikalavimų nesilaikoma [16].

Aligatoriaus odą primenantys plyšiai (2.1 b pav.) atsiranda esant silpniems pagrindams, kai dangos konstrukcija yra per silpna atlaikyti automobilių ratų apkrovas (danga sutrūkinėja į daugybę mažučių uždarų plotelių) [16, 19].


Plauko pavidalo plyšiai (įtrūkiai) (2.1 c pav.) – atsiranda dėl automobilių ratų daug kartų pasikartojančių apkrovų (dėl asfaltbetonio nuovargio), kai dangoje susidarę tempimo įtempimai lenkiant neviršija dangos stiprio tempimui lenkiant, tačiau ilgainiui danga „pavargsta“ ir neatlaikiusi šių apkrovų pradeda trūkinėti [16].

Tinkliniai plyšiai (2.1 d pav.) – tai tinklo pavidalo susijungusių plyšių derinys [18, 19]. Jie formuojasi didėjant plauko pavidalo (nuovargio) plyšiams, laikui bėgant, taip pat formuojasi skersų ir įstrižų plyšių susidarymo vietoje, laikui bėgant ir yrant dangai [16].

2.1 pav. Struktūrinių plyšių pavyzdžiai: a) išilginiai plyšiai, b) aligatoriaus odą 

primenantys plyšiai, c) plauko pavidalo plyšiai (įtrūkiai), d) tinkliniai plyšiai

2. 2 pav. Struktūrinių plyšių vystymosi modelis asfalto dangoms

Temperatūriniai plyšiai – tai plyšiai, kuriuos sukelia temperatūrų svyravimai ir įšalas. Esant palankioms klimato sąlygoms tokio tipo plyšių gali visai nebūti. Temperatūriniai plyšiai yra visi skersiniai ir įstriži dangos plyšiai (išskyrus tuos, kurie sudaro plyšių tinklą).


Skersiniai plyšiai (2.3 pav.) – tai plyšiai, statmeni kelio ašiai [18, 19, 22]. Jie dažniausiai atsiranda staigiai nukritus oro temperatūrai 10 °C ir daugiau (neigiamų temperatūrų zonoje). Plyšiai atsiranda tada, kai dangoje susidariusių tempimo įtempių vertės viršija dangos asfalto stiprį lenkiant. Įtempiai susidaro todėl, kad atšąlant danga susitraukia (mažėja jos ilgis), bet negali laisvai pasislinkti; plyšiai gali atsirasti dėl grunto, esančio po dangos konstrukcija, netolygaus pakilimo žiemą, jam sušalus [16, 19].
[image: image8.jpg]R . ~ S Bon
-, & - o~





2.3 pav. Skersinis  temperatūrinis plyšys

Temperatūriniai dangos plyšiai atsiranda dėl kelio dangos senėjimo (laiko poveikio) ir klimato poveikio. Temperatūrinių plyšių atsiradimo modelis pavaizduotas 2. 4 pav. Senėjimas pasireiškia tuo, kad iškart po asfalto dangos paklojimo ji ima kietėti ir trauktis. Dėl bitumo oksidacijos šis procesas praktiškai nenutrūksta iki kelio dangos tarnavimo laikotarpio pabaigos. Veikiama oro temperatūros pokyčių (klimato poveikis) kelio danga gali ir plėstis ir trauktis, tačiau temperatūrinių plyšių atsiradimo požiūriu dangos susitraukimas esant žemoms temperatūroms yra daug pavojingesnis [20].

2. 4 pav. Temperatūrinių plyšių atsiradimo modelis


Pasaulyje žinomi atvejai, kai labai senose dangose (su mažu eismo intensyvumu arba visai neapkrautose eismu) skersinius plyšius papildo reti išilginiai plyšiai, taip kelio dangą padalindami į beveik stačiakampius „blokus“. Lietuvoje tokie atvejai labai reti, ir pasitaiko tik atkarpose, kuriose nevyksta sunkvežimių eismas [20].

Galima išskirti ir trečią tipą – atsikartojantys plyšiai. Tai antrinė struktūrinių arba temperatūrinių plyšių forma, persiduodanti naujiems asfalto dangos sluoksniams, užklotiems ant senos suplyšojusios dangos ir atkartojanti senos dangos plyšius [17].


Dažniausiai kelio dangą vienu metu veikia ir nuovargio ir laiko bei klimato veiksniai. Atsiradus plyšiams ši sąveika dar paaštrėja, nes į dangos konstrukciją patekęs atmosferinių kritulių vanduo, gali žymiai susilpninti rišikliais nesutvirtintus dangos konstrukcijos sluoksnius ir žemės sankasos gruntą, o tai pagreitina dangos nuovargį. 


Išskiriamos dvi plyšių vystymosi stadijos:

· plyšių atsiradimo kelio dangoje periodo trukmė t.y plyšių atsiradimas; 

· plyšių vystymosi greitis, t.y. plyšių vystymasis.


Paviršiaus pažaidų, tokių kaip plyšiai ar lukštenimasis, atsiradimas kelio dangoje žymi jų vystymosi pradžią. Nuo to momento irimo sparta paprastai priklauso jau tik nuo eismo apkrovų, pačios gatvės dangos konstrukcijos ir klimato sąlygų. Taikomos gatvės priežiūros priemonės, reikalingos irimui sulėtinti, taip pat priklauso nuo laiko, praėjusio po pažaidų vystymosi       pradžios [21].

Nors plyšiai vadinami vienais iš svarbiausių dangos pažaidų, dar galima išskirti nemažai pažaidų, kurios taip pat yra pakankamai svarbios ir turi didžiulę įtaką spartesniam dangos irimui. Kitos dangos pažaidos – vėžės, bangos, bitumo dėmės, išaižos, ištrupos, duobės, įlūžos ir kt.

Vėžės – tai išilginis kelio dangos paviršiaus įspaudimas arba nusidėvėjimas ratų riedėjimo juostoje (2.5 a pav.) [18, 19, 22]. Jos atsiranda dėl per didelių apkrovų į automobilio ašį, dėl žiemos metu keliuose naudojamų dygliuotų padangų ardančio poveikio. Vėžės taip pat atsiranda automobilių sustojimo vietose, kur dažnai stabdomos transporto priemonės, kai asfaltbetonio danga, esant aukštoms vasaros temperatūroms, įkaista ir dėl šlyties įtempimų asfaltinė medžiaga laikui bėgant išspaudžiama iš po automobilių ratų [16, 19]. 


Bangos – tai kelio dangos išilginė liekamoji deformacija, kuri atsiranda transporto priemonių dažno stabdymo arba greitėjimo vietose dėl dangos plastiškumo, šlyties įtempių ir dinaminių apkrovų poveikio (2.5 b pav.) [18, 19, 22]. Šios pažaidos susidaro automobilių stabdymo vietose (sankryžose, stotelėse ir kt.), kai asfalto medžiagos atsparumas šlyčiai būna mažesnis nei automobilių stabdymo metu dangoje atsirandantys tangentiniai šlyties įtempimai [16, 19]. 


Banguotoje dangoje kartais atsiranda plyšių kai:

· viršutinis dangos sluoksnis yra blogai sukibęs su apatiniu sluoksniu, dėl šlyties įtempimų viršutinis sluoksnis pasislenka apatinio sluoksnio atžvilgiu, ir dangoje atsiranda plyšiai; 

· dėl šlyties tempiama danga neatlaiko tempimo įtempimų ir trūksta.


Bitumo išplaukimas (dėmės) – tai bitumo perteklius dangos paviršiuje. Susidaro blizgantis, panašus į stiklą veidrodinis paviršius, kuris gali būti lipnus prisilietus. Paprastai bitumo išplaukimas būna vėžėse [22]. Bitumo dėmės atsiranda asfaltbetonio dangos paviršiuje „išplaukus“ rišikliui (bitumui ar kokiai kitai rišamajai medžiagai), kai vasaros metu, įkaitus dangai, dėl šilumos besiplečiančiam rišikliui asfalto medžiagoje nepakanka porų, rišiklis, užpildęs poras, veržiasi į paviršių ir sudaro minkštas dėmes (2.5 c pav.) [16, 19].


Išaižos (lukštenimasis) – tai kelio dangos nusidėvėjimas, kai danga netenka rišančiųjų medžiagų ir iš dangos paviršiaus atitrūksta mineralinių  užpildų dalelės (2.5 d pav.) [18, 19, 22]. Jos atsiranda trupant asfalto dangai, kai temperatūrų kaitos (pereinant iš teigiamos į neigiamą temperatūra ir atvirkščiai) ir vandens bei šalčio poveikyje rišiklio plėvelė pašalinama nuo mineralinių grudelių paviršiaus ir, važiuojant automobiliams, šie grūdeliai ištraukiami iš dangos ir numetami į šalį [16].


Ištrupos – tai vėlesnė (bėgant laikui) išaižų formavimosi stadija, kai stipriai aižėjanti danga (arba suskeldėjusi danga, pasenus organiniam rišikliui) pradeda trupėti (2.5 e pav.) [16].

Duobės – tai netaisyklinga, nedidelių šlaitelių suardyta kelio dangos vieta, kurioje kelio danga dėl automobilių ratų ar kito poveikio yra išardyta ne mažiau kaip per vieno asfalto dangos sluoksnio storį (2.5 f pav.) [18, 19]. Šios pažaidos yra plyšių, plyšių tinklo ir ištrupų tolesnio irimo, važiuojant automobiliams ir veikiant klimato faktoriams, pasekmė ir paskutiniojo irimo stadija [16].


Įlužos –susidaro tose vietose, kur po danga yra išplaunamos nesutvirtintos rišikliais mineralinės medžiagos ir susidaro tuštumos ir neatlaikiusi važiuojančių automobilių slėgio asfaltinė danga įlūžta. Dangą per ilgą laiką gali sulaužyti važiuojančios sunkiasvorės transporto priemonės, kai gatvės dangos konstrukcija yra per silpna jas atlaikyti (2.5 g pav.) [16].

Lopai – tai dangos plotai, didesni kaip 0,1 m2, kuriuose danga pakeista nauja (2.5 h pav.) [18, 19, 22]. Lopų suirimas – tai pažaidos užlopytoje kelio dangoje [18, 22].

Asfalto dangoje vėžės ir bangos susidaro per pirmuosius 3 – 5 metus, pradėjus eksploatuoti naują dangą. Vėliau (senėjant bitumui ar kitam organiniam rišikliui) asfalto medžiaga dangoje tampa kietesnė ir šlyties deformacijos nustoja vystytis [16]. Dangoje atsiradusių pažaidų tarpusavio sąveika pateikta 2.6 paveiksle.

Pažaidų atsiradimo priežastys gali būti [23]:

· projektavimo klaidos (nepatikimi techniniai sprendiniai ar priešprojektiniai tyrimai, netobulos projektavimo normos);

· nesilaikyta gamybos (statybos) darbų technologijos taisyklių;

· netinkama priežiūra;

· natūralus medžiagų ir konstrukcijų senėjimas;

· atsitiktiniai veiksniai.

Pažaidų laukiami padariniai vertinami atsižvelgiant į tai, kokią įtaką jie turi gatvės, kelio, statinio ar jo pavienių elementų [23]:

· mechaniniam atsparumui ir stabilumui bei jų saugiam naudojimui;

· ilgaamžiškumui;
· estetinei išvaizdai;

· eismo saugumui ir komfortui.

Visos pažaidos gali būti [23]:

· surandamos ir stebimos vizualiai, išmatuojant jų parametrus (geometrinius, fizinius);

· vizualiai nematomos, jų buvimą nurodo šalutiniai požymiai.

2.5 pav. Kitos pažaidos: a) vėžės [19]; b) bangos [19]; c) bitumo išplaukimas [19]; 

d) išaižos (lukštenimasis); e) ištrupos; f) duobės; g) įlūžos; h) lopai

2.6 pav. Dangoje atsiradusių pažaidų tarpusavio sąveika 

Dangos lygumas. Vienas iš pagrindinių parametrų nusakančių dangos kokybę ir būklę yra gatvės ar kelio dangos lygumas. Jis tiesiogiai lemia važiavimo komfortą, kuro sąnaudas ir saugų eismą.  Gatvės lygumas tiesiogiai priklauso nuo dangos pažaidų (išdaužų, lopų, skersinių, išilginių, tinklinių plyšių, bangų ir t.t.) kiekio ir jų pažeidimo lygio.

Automobilių kelių ir miesto gatvių lygumas nėra pastovus dydis. Veikiant klimato ir eismo veiksniams jis nuolat kinta. Dangos lygumas apibūdinamas nelygumų skaičiumi, jų didumu ir išsidėstymo paviršiuje tankumu, tenkančiu tam tikram kelio dangos ilgio vienetui, t.y. tarptautiniu lygumo vienetu IRI (International Roughness Index). Šis rodiklis nustatomas matematiškai apdorojus matavimo rezultatus. Visus nelygumus pagal formą, išsidėstymą ir poveikį transporto priemonėms galima suskirstyti į keletą grupių: šiurkštumas, iškilę ir įlinkę ruožai, duobės ir bangos. Prieš tai paminėtos asfalto dangos pažaidos turi įtakos dangos lygumui, todėl lygumą galima laikyti dangos būklės kriterijumi.
 


Paklaida gali atsirasti ten, kur vienai lygumo reikšmei gali būti priskiriamos dvi skirtingos savo fizine būkle dangos, nes visiškai nauja danga dėl blogos darbų kokybės gali turėti tą patį lygumą, kaip ir labai geros paklojimo kokybės danga po aštuonių tarnavimo metų, dėl plyšių, duobių lopų ir kitų pažaidų [24, 29].

Dangos stiprumas. Kelio lygumas yra labai svarbus rodiklis, tačiau pasitaiko ir taip, kad kelias atrodo lygus, pažaidų nedaug, tačiau jo dangos konstrukcija silpna, todėl nepradėjus atstatymo darbų, kelias netrukus pradėtų irti. Gatvės konstrukcijos stiprumo skaitinė išraiška yra stiprumo rodiklis (modifikuotas stiprumo rodiklis SNC). Nuo dangos konstrukcijos stiprumo priklauso eismo sąlygos, kelio remonto išlaidos ir eksploatacinė trukmė. Labai svarbu, kad danga veikiama apkrovų kuo mažiau deformuotųsi ir apsaugotų žemiau esančius kelio konstrukcijos sluoksnius. Apie dangos konstrukcijos stiprumą sprendžiama pagal dangos įlinkius nuo rato apkrovos [24, 29]. Asfalto dangos įlinkiams, stiprumui nustatyti naudojama įranga, prietaisai aprašyti šio darbo 2.3. skyriuje.

Dangos šiurkštumas. Dangos šiurkštumas arba automobilio rato sukibimas su danga yra vienas svarbiausių rodiklių, kuris apibūdina dangos būklę. Automobilio varantieji ratai, tik gerai sukibdami su danga, gali varyti jį pirmyn. Kai danga slidi, automobilio varantieji ratai persisuka (buksuoja) ir automobilis, turėdamas tam tikrą pradinį greitį, gali pajudėti nelaukta kryptimi ir sukelti pavojų tiek vairuotojui, tiek kitiems eismo dalyviams, sudarydamas avarinę situaciją.


Automobilio ratų ir dangos sankiba nevienoda. Ji nuolat keičiasi pagal važiavimo greitį, klimato sąlygas, padangų ir dangos nusidėvėjimo laipsnį bei užterštumą. Stengiamasi kloti šiurkščias dangas, kad net esant nepalankioms oro sąlygoms (iškritus krituliams) automobilio ratai gerai sukibtų su danga. Dangos šiurkštumas priklauso nuo paviršiuje išsidėsčiusių skaldos grūdelių formos ir išsidėstymo. Tačiau važiuojant šiurkščia danga greičiau dėvisi automobilio padangos ir reikia daugiau degalų, be to išsikišusių skaldos grūdelių briaunos gana greitai dėvisi.


Egzistuoja įvairių būdų dangos šiurkštumui nustatyti. Kad operatyviai ir pakankamai tiksliai nustatyti miestų gatvių būklę reikia naudotis matematinės statistikos metodais [24, 29] 

2.2. VEIKSNIAI TURINTYS ĮTAKOS PAŽAIDŲ SUSIDARYMUI
Daugelis automobilių kelių, gatvių eksploatacijos rodiklių priklauso nuo aplinkos veiksnių, ypač nuo sezonų kaitos [ 24]. Kelio dangos konstrukcija yra sudėtinga daugialypė sistema, veikianti tokioje pat sudėtingoje ir daugialypėje aplinkoje. Norint modeliuoti joje vykstančius reiškinius, reikalinga įvertinti visus tą sistemą ir ją supančią aplinką lemiančios parametrus. Tačiau nagrinėjant tokią sudėtingą sistemą, kokia yra kelio danga, net šiais aukštų technologijų laikais įvertinti visus faktorius nėra nei praktinės galimybės, nei tą daryti tikslinga ekonomiškai [20].

  APLINKA

  EISMAS

  GATVĖ

2.7 pav. Gatvės dangos irimą veikiančių veiksnių grupės ir jų sąveika [20]

Remiantis literatūriniais šaltiniais, visus veiksnius, kurių sąveika tiesiogiai lemia gatvės dangos irimą, galima suskirstyti į tris grupes kurias dar galima skaidyti į pogrupius (2.7 pav.) [20]:


1. Gatvė:



a) gatvės dangos konstrukcija;



b) gatvės dangos eksploatacinės savybės;



c) gatvės geometriniai parametrai;


d) kelio darbai;


2. Automobilių eismas:



a) automobilis;



b) automobilių srautas;


3. Aplinka:



a) klimatas;



b) geologija (hidrogeologija);



c) laikas.


Svarbiausi yra du pirmi – kelias ir automobilių eismas, kurių sąveikoje ir vyksta gatvės ar kelio dangos irimas.


Pagrindiniai kelio ar gatvės komponentai yra kelio ar gatvės dangos konstrukcija (dangos tipas, sluoksniai, jų storiai ir medžiagos) ir jos būklė bei eksploatacinės savybės, kurių kitimas laike yra kelio dangos degradacijos rezultatas. Šiai grupei dar būtų galima priskirti ir kitus komponentus – kelio darbus (ypač, dangos remontus ir eksploataciją) bei gatvės dangos geometrinius parametrus. Tačiau jie veikia netiesiogiai. Dangos remontai ir eksploatacija keičia jos konstrukciją, eksploatacines savybes, kartais – aplinką (pvz. druskos tirpalo poveikis), automobilių eismo sąlygas. Nuo to, kada danga buvo įrengta arba remontuota priklauso kaip ilgai ji yra veikiama tiesioginių veiksnių.


Gatvės geometriniai parametrai gali veikti dangos degradaciją per automobilių eismo ir aplinkos grupes. Pavyzdžiui, nuo gatvės geometrinių parametrų priklauso eismo sąlygos, nuo eismo juostos pločio priklauso automobilių apkrovos pasiskirstymo gatvės skersiniame pjūvyje tikimybinis tankis, išilginis profilis (išilginiai nuolydžiai) gali lemti tai, kaip pasiskirsto įtempimai dangos konstrukcijoje nuo automobilių rato perduodamos apkrovos, o kelio skersinis profilis įtakoja konstrukcijos drenavimo sąlygas.


Pagrindinis automobilių eismo komponentas, žinoma, yra automobilis, kuris tiesiogiai veikia gatvės dangą. Tas poveikis priklauso nuo automobilio masės, ašių skaičiaus ir apkrovos į ašį, ratų tipo, padangų slėgio ir slėgio į gatvės dangą, netgi nuo pakabos tipo. Automobilių apkrovos į dangą dinamiką ir pasiskirstymą lemia automobilių srautas – eismo intensyvumas, sudėtis, judėjimo greitis, pasiskirstymas laike.

Tačiau ir neveikiama automobilių apkrovos gatvių danga natūraliai senėtų. Laiko bėgyje medžiagose (ypatingai organiniuose rišikliuose) vyksta negrįžtami cheminiai procesai. Taip pat dangą veikia klimatiniai ir geologiniai veiksniai – temperatūriniai svyravimai, kritulių ir gruntinis vanduo [20, 24, 26].

Kelio danga, tiesiogiai veikiama automobilių ratų bei klimato veiksnių, nuolat kečia savo savybes, dylant dangos paviršiui, plonėja viršutinis jos asfalto sluoksnis, gludinasi dangos paviršiuje esančių grudelių aštrios briaunos, ir, dėl to mažėja dangos stipris, šiurkštumas bei eismo ja saugumas. Veikiant ratų periodinėms vertikalioms ir horizontalioms apkrovoms, danga dėl dažnų įlinkių nuvargsta – tai joje sukelia tamprias bei plastines deformacijas, o laikui bėgant – ir nuovargio plyšius. Atsiradę plyšiai ir vėžės bei kitos deformacijos intensyviai vystosi, dėl to blogėja dangos lygumas, o ratų apkrovos virsta dinaminėmis, sukeliančiomis ženklius smūgius, bloginančiomis važiavimo patogumą ir mažinančiomis jo saugumą bei intensyvinančiomis dangos silpniausių ruožų irimą. Visos šios deformacijos pasižymi sezoniškumu tsez (2.8 pav.): kiekvieną pavasarį polaidžio metu tpol smarkiai sumažėja dangos konstrukcijos stipris (tamprumo modulis Ef), padidėja temperatūros (skersiniai) ir kiti plyšiai, labiau aižėja dangos paviršius. Stiprio koeficiento K mažėjimą vaizduojanti „dantyta“ kreivė su nuolat didėjančiais stiprio pokyčiais Kpol atspindi principinę nuostatą, kad greičiau silpsta silpnesni kelio dangos konstrukcijos ruožai [27].

Stiprio koeficientas K, apibūdinantis konstrukcijos stiprį, apskaičiuojamas formule:

(2.1)
čia: 
Ef – kelio dangos konstrukcijos faktinis tamprumo modulis jos didžiausio susilpnėjimo metu, Mpa;

Er – dangos konstrukcijos reikalingas tamprumo modulis, Mpa.

[image: image19.emf]
2.8 pav. Asfalto dangos ir jos konstrukcijos stiprio mažėjimo, atsiradus ir plečiantis netaisomoms pažaidoms, dinamika: I – važiavimo saugumo mažėjimas dėl dangos slidumo; II – važiavimo saugumo ir patogumo mažėjimas dėl dangos slidumo ir nelygumu; III – važiavimo saugumo ir patogumo bei automobiliu tvarumo sumažėjimas dėl dangos slidumo nelygumu ir išdaužų; IV – važiavimo saugumo, patogumo ir greičio bei automobilių tvarumo sumažėjimas dėl dangos slidumo, nelygumu ir sunkiai pravažiuojamų išdaužų [27]
Kai kurių dangos pažaidų atsiradimas ir tolimesnis vystymasis galiu būti siejamas ne su konstrukcijos gebėjimu atlaikyti eismo apkrovas, o su sluoksnių medžiagų kokybe ir statybos darbų kokybe. Bloga statybos darbų kokybė pasireiškia didesniu kelio dangos konstrukcijos nevienalytiškumu ir didesne struktūrinių savybių vibracija [25]. 

2.3. PAŽAIDŲ NUSTATYMO METODAI IR MATAVIMO ĮRANGA

Kompleksiškai vertinant gatvių, kelių būklę ir jų techninį lygį, galima sudaryti eksploatuojamų kelių tinklo tobulinimo perspektyvą: nustatyti atskirų gatvių ar kelių būklę, ją palyginti, nustatant priorėtus prižiūrint, taisant ir remontuojant kelius, skirstant lėšas gatvėms ir nustatant lėšų panaudojimo eiliškumą [16]. Kelių būklė nustatoma pasirenkant vieną iš šių        būdų [16, 23, 28]:
· vizualų;

· su matavimo prietaisais (įranga).
Valstybinis transporto kelių tyrimo institutas ruošia dangų valdymo programą. „Asfaltbetonio dangų pažaidų nustatymo metodika“ yra viena iš šios programos dalių. Ji paruošta pagal 1993 m. Vašingtone išleistą vadovą „Distress identification manual for the long – term pavement performance project” [22].
Pagrindiniai pažaidų nustatymo etapai [16]:

pasirengimas gatvės būklei nustatyti:

· kai tyrimai atliekami pirmą kartą;

· kai tyrimai kartojami.

gatvių suskirstymas:

· parenkama gatvės kategorija;

· numatomi ruožai – jų pradžia ir pabaiga;

· parenkama važiavimo kryptis: vienos ar dviejų važiavimo krypčių gatvės;
· parenkamas dangos tipas.

apžiūrų būdų parinkimas: vizualus ar su matavimo prietaisais (įranga).

Organizuojant gatvių apžiūras ir nustatant jų dangos būklę, iš apžiūrų programos yra eliminuojami šie gatvių ruožai [16]:
· ruožai su nauja arba sustiprinta danga, ruožai, kuriuose danga bus atnaujinama (regeneruojama)arba kuriuose danga (jos paviršius) bus šiurkštinama paviršiaus apdorojimo būdu;

· ruožai, kuriuose sekančiais metais bus vykdomi planiniai darbai.

Vertinant pažaidas reikia atsižvelgti į [23]:

· tikimybę, kad pažaidų buvimo atveju jie liko nepastebėti;

· gautų rezultatų (matavimų) teisingumą ir tikslumą (būklei vertinti reikalingi patikimi ilgalaikiai statistiniai duomenys);

· aplinkos sąlygas (temperatūrą, drėgmę, kritulius, eismo pobūdį), kurioms esant atlikti stebėjimai ir matavimai.
Pažaidų nustatymas vizualiniu būdu. Tuose gatvės ruožuose, kuriuose yra atsiradę daug pažaidų ir kuriuose planuojama įtraukti į pirminį ruožų sąrašą, reikia atlikti vizualinius tyrimus [18, 28]. Vizualinis gatvių ir kelių būklės vertinimas yra tinkamiausias, kadangi yra nesudėtingas, nereikalauja brangių įrengimų, aukštos kvalifikacijos specialistų [22]. Atliekant vizualinius tyrimus, būtina nustatyti ne tik pažaidas, bet ir jų susidarymo priežastis. Atliekant vizualinius dangos tyrimus, fiksuojamos šios pažaidos [18]:
2.1 lentelė. Pažaidos fiksuojamos atliekant gatvių vizualinius tyrimus
	Tinkliniai plyšiai 

	Pažaidų dydžiai:
	

	Mažas
	Plyšiai, kurių plotis 
[image: image20.wmf]£

6 mm, arba užtaisyti plyšiai (hermetizuojanti medžiaga geroje būklėje), kurių pločio negalima išmatuoti.

	Vidutinis
	Plyšiai, kurių plotis >6 mm ir 
[image: image21.wmf]£

19 mm, ir mažesni plyšiai jų tąsoje.

	Didelis
	Plyšiai, kurių plotis >19 mm ir mažesni plyšiai jų tąsoje.

	Matavimas: pažeistas plotas išmatuojamas m2 ir užrašomas pagal pažaidos dydį. 

	Išilginiai plyšiai

	Pažaidų dydžiai:
	

	Mažas
	Plyšiai, kurių plotis 
[image: image22.wmf]£

6 mm, arba užtaisyti plyšiai (hermetizuojanti medžiaga geroje būklėje), kurių pločio negalima išmatuoti.

	Vidutinis
	Plyšiai, kurių plotis >6 mm ir 
[image: image23.wmf]£

19 mm, ir mažesni plyšiai jų tąsoje. 

	Didelis
	Plyšiai, kurių plotis >19 mm ir mažesni plyšiai jų tąsoje.

	Matavimas: užrašomas išilginių plyšių ilgis m pagal pažaidos dydį.

	Skersiniai plyšiai 

	Pažaidų dydžiai:
	

	Mažas
	Neužtaisyti plyšiai, kurių plotis 
[image: image24.wmf]£

6 mm, arba užtaisyti plyšiai (hermetizuojanti medžiaga geroje būklėje), kurių pločio negalima išmatuoti.

	Vidutinis
	Plyšiai, kurių plotis >6 mm ir 
[image: image25.wmf]£

19 mm, ir mažesni plyšiai jų tąsoje. 

	Didelis
	Plyšiai, kurių plotis >19 mm ir mažesni plyšiai jų tąsoje.

	Matavimas: užrašomas skersinių plyšių ilgis m pagal pažaidos dydį. 

	Lopai ir lopų suirimas

	Pažaidų dydžiai:
	

	Mažas
	Lopas mažai suiręs (ne mažiau kaip 90% lopo ploto būklė yra gera).

	Vidutinis
	Lopas vidutiniškai suiręs (pažaidos sudaro nuo 11% iki 29%  lopo ploto).

	Didelis
	Lopas labai suiręs (pažaidos sudaro 30% ir daugiau lopo ploto).

	Matavimas: užrašomas lopų kiekis ir sulopytos pažeistos dangos plotas m2 pagal pažaidos dydį. 


2.1 lentelės tęsinys
	Išdaužos (duobės) 

	Pažaidų dydžiai:
	Pažaidos dydis neapibrėžiamas. Pažaida priskiriama išdaužoms, kai mažiausias gylis (atstumas nuo dangos paviršiaus iki išdaužos dugno) yra lygus vieno asfalto dangos sluoksnio storiui. Kitu atveju pažaida priskiriama iškorėjimui.

	Matavimas: užrašomas išdaužų kiekis ir išmatuotas pažeistos dangos plotas m2. 

	Bitumo išplaukimas

	Pažaidų dydžiai:
	

	Mažas
	Dėl bitumo pertekliaus, lyginant su likusia danga, pasikeičia dangos paviršiaus spalva.

	Vidutinis
	Dėl bitumo pertekliaus pasikeičia dangos paviršiaus tekstūra.

	Didelis
	Dėl bitumo pertekliaus dangos paviršius pradeda blizgėti, užpildas patamsėja. Esant šiltam orui gali būti matomos padangų žymės.

	Matavimas: pažeistas plotas išmatuojamas m2 ir užrašomas pagal pažaidos dydį. 

	Provėžos 

	Pažaidų dydžiai:
	Pažaidos dydis neapibrėžiamas. Provėžos vertinamos, kai dangoje įspaustų ratų riedėjimo juostoje provėžos gylis > 20 mm.

	Matavimas: provėžų gylis matuojamas 1,2 m ilgio kartele, padėta statmenai kelio ašiai. Matuojamas dešinės vėžės gylis pagal važiavimo krytį kiekvienoje eismo juostoje. Provėžos gylis – tai atstumas tarp kartelės apačios ir dangos paviršiaus. Užrašomas provėžų, gilesnių kaip 20 mm, ilgis m.

	Bangos 

	Pažaidų dydžiai:
	Pažaidos dydis neapibrėžiamas. 

	Matavimas: užrašomas pažaidų kiekis ir pažeistos dangos plotas m2. 

	Iškorėjimas 

	Pažaidų dydžiai:
	

	Mažas
	Užpildas arba rišamoji medžiaga pradeda nusidėvėti, bet procesas vyksta lėtai. Dangos paviršius gali netekti smulkių užpildų. 

	Vidutinis
	Užpildas arba rišamoji medžiaga nusidėvėjusi, dangos paviršius šiurkštus ir nelygus. Atsiranda laisvų dalelių.  Dangos paviršius netenka smulkių užpildų ir gali netekti stambių užpildų.

	Didelis
	Užpildas arba rišamoji medžiaga nusidėvėjusi, dangos paviršius labai šiurkštus ir nelygus. Dangos paviršius netenka stambių užpildų.

	Matavimas: pažeistas plotas išmatuojamas m2 ir užrašomas pagal pažaidos dydį. 

	Lukštenimasis 

	Matavimas: užrašomas pažeistos dangos plotas m2. 


2.1 lentelės tęsinys
	Skersinio profilio pažaida. Nukrypimas nuo projektinio skersinio nuolydžio – tai skirtumas tarp projektinio ir išmatuoto skersinio nuolydžio.

	Pažaidų dydžiai:
	

	Labai mažas
	Skersinio nuolydžio nuokrypių nuo projektinio (normatyvinio) skersinio nuolydžio absoliuti vertė yra ≤1,0 % ;

	Mažas
	Skersinio nuolydžio nuokrypių nuo projektinio (normatyvinio) skersinio nuolydžio absoliuti vertė yra 1,01 % - 2,0 %.

	Vidutinis
	Skersinio nuolydžio nuokrypių nuo projektinio (normatyvinio) skersinio nuolydžio absoliuti vertė yra 2,01 % - 3,0 %.

	Didelis
	Skersinio nuolydžio nuokrypių nuo projektinio (normatyvinio) skersinio nuolydžio absoliuti vertė yra > 3,0%.

	Matavimai atliekami kas 20 m. Pažaidos dydis nustatomas pagal tą eismo juostą, kurioje nuokrypių absoliuti vertė yra didesnė. Vienu matavimu išmatuotas pažaidos plotas apskaičiuojamas, kaip 20 m ilgio kelio ruožo dangos plotas. Pažeistas dangos plotas užrašomas m2 pagal pažaidos dydį. 


Vizualines asfalto kelių pažaidų apžiūras atlieka brigada, kurią sudaro du kvalifikuoti arba tam specialiai apmokyti asmenys.
Tiriant asfalto dangos pažaidas vizualiai būtina turėti:
1) asfalto dangų pažaidų tyrimo metodiką;
2) neužpildytus duomenų lapus;
3) pieštuką;
4) lentelę (kartoną) su sąvaržėle lapams prisegti;
5) matavimo juostą (ne trumpesnę kaip 20 m) arba atstumo matavimo ratuką (2.9 pav.)

2.9 pav. Atstumo matavimo ratukas

Pažaidų nustatymas naudojant lazerinį automobilių kelių tyrimo įrenginį RST. Saugaus ir patogaus važiavimo automobilių keliais užtikrinimui, reikalingi išsamūs kelių būklės tyrimai, kurie šiuo metu atliekami naudojant lazerinį automobilių kelių tyrimo įrenginį RST. Tai nauja mobili Švedijos kompanijos „Ramboll RST“ pagaminta kelių tyrimo laboratorija RST 28 (2.10 pav. ir 2.11 pav.). Šis įrenginys suteikia galimybę kompleksiškai matuoti kelio geometrinius parametrus ir kelio dangos paviršiaus pažaidas: kelio dangos nelygumą, kelio dangoje susiformavusias vėžes, skersinį ir išilginį nuolydžius, horizontalių kreivių spindulius, kelio dangos šiurkštumą, kelio dangoje esančius plyšius ir kitas pažaidas, linijinį atstumą nuo kelio pradžios ir geografines koordinates (LKS’94 sistemoje). Visi skaičiavimai atliekami pagal nacionalinius ir tarptautinius standartus. Išilginio profilio nelygumo duomenys panaudojami tarptautiniam nelygumo indeksui (angl. IRI) nustatyti.
Taikant lazerių technologiją, pažangius mechanikos ir optikos sprendimus, pateikiamas detalus kelio dangos paviršiaus vaizdas. Tyrimų metu surinktų duomenų valdymas yra nesudėtingas, gaunama objektyvi ir patikima informacija apie dangos paviršiaus būklę ir važiavimo patogumą.

Kelio paviršiaus nelygumai nustatomi lazerių technologijos pagalba. Visi matavimo prietaisai sumontuoti automobilio priekyje esančioje laikančioje konstrukcijoje (sijoje), o dangų pažaidų fotografavimo įrenginys – automobilio galinėje dalyje.

2.10 pav. Mobili kelių tyrimo laboratorija RST 28 (iš priekio)

2.11 pav. Mobili kelių tyrimo laboratorija RST 28 (iš galo)

Linijinis atstumo matuoklis naudojamas išilginiams kelio parametrams nustatyti. Globalaus pozicionavimo sistemos pagalba gaunamos kiekvieno duomenų pateikimo intervalo bei kelio ruožo pradžios ir pabaigos x ir y koordinatės.

Duomenys apie kelio dangoje esančius plyšius fiksuojami RST automobilyje įrengtų video kamerų pagalba. Užrašyti vaizdai yra automatiškai analizuojami, pateikiama informacija apie įvairias plyšių savybes. Matavimai atliekami eismo juostos plotyje, važiuojant įprastu 90 km/h greičiu, įvairiomis apšvietimo sąlygomis.

Dangos paviršiaus plyšiai atvaizduojami grafiniuose žemėlapiuose, elektroninėse lentelėse arba nesunkiai suprantama tinklelio forma. Plyšių matavimų rezultatai yra puikus kelio dangos būklės informacijos šaltinis dangų priežiūros ir atnaujinimo poreikio vertinimui.


Vienas naujosios kelių tyrimų sistemos privalumų – galimybė įvertinti esamų kelių ir gatvių nelygumą ir kelio dangos paviršiaus visas pažaidas. Kitas privalumas – galimybė išmatuoti kelio parametrus prieš atliekant dangos rekonstravimo darbus ir gauti patikimus bei pačius naujausius duomenis. Šių duomenų analizė padeda optimizuoti priežiūros darbus, parengti kokybės kontrolės reikalavimus ir nustatyti įvairių parametrų ribines reikšmes.

Mobilioje kelių tyrimų laboratorijoje RST 28 sumontuota šiuolaikinė daugiakomponentė įranga leidžia matavimus atlikti leistinu keliuose greičiu, kas užtikrina saugų eismą ir suteikia galimybę kitų transporto priemonių apsuptyje atlikti kelio dangos paviršiaus kokybinių rodiklių tyrimus. Laboratorijoje įdiegtos naujausios technologijos užtikrina matavimo rezultatų vientisumą, objektyvumą bei tikslumą.

Mobilios kelių tyrimo laboratorijos matavimų rezultatai, kompleksiškai su kitų matavimo prietaisų rezultatais, gali būti panaudoti: įvertinant dangos liekamąjį amžių, sudarant remontuotinų ruožų sąrašus, parenkant tinkamiausius remonto darbus, apskaičiuojant investicijų poreikį tam tikram dangų kokybės lygiui pasiekti ir išlaikyti, nustatant kelių asfalto dangų irimo spartą visame gatvių tinkle, stebint sumontuotų gatvės ruožų dangos kokybės kitimą, atliekant gatvių dangų būklės kontrolę, sprendžiant saugaus eismo problemas, įvertinant priežiūros darbų kokybę [30].


Prietaisai asfalto dangos lygumui nustatyti. Paprasčiausias prietaisas dangos lygumui nustatyti –  3 – 4 metrų ilgio medinė arba metalinė liniuotė, kuri guldoma ant matuojamos dangos paviršiaus išilgai ar skersai ašies. Dangos lygumas vertinamas pagal tarpelio didumą tarp dangos paviršiaus ir matuoklės. Šis tarpelis matuojamas įvairiais šablonais ar kyliukais. Naudojant profilometrus ir profilografus, nustatomas dangos paviršiaus mikroprofilis.

 
Vakarų Europos šalyse, o pastaraisiais metais ir Lietuvoje, naudojami modernūs prietaisai, leidžiantys dangos lygumą išmatuoti labai tiksliai, panaudojant lazerio spindulius (Dynatest 5051 RSP). Jo lazeriai fiksuoja atstumą nuo prietaiso iki dangos paviršiaus kiekvienoje ratų vėžėje. Lazerio matavimo paklaida ±0,5 mm. Gautos nelygumų amplitudės sumuojamos 50 m ilgio atkarpose. Vidutinis dagos nelygumas ruože yra gautų verčių vidurkis. Nors profilometro DYNATEST 5051 RSP tikslumas šiek tiek mažesnis už rankinių matuoklių, jis yra daug našesnis, o didesnių matavimo paklaidų leidžia išvengti vidutinių matavimo verčių naudojimas [29]. Profilometras Dynatest 5051 RSP pavaizduotas 2.12 paveiksle.

2.12 pav. Profilometras Dynatest 5051 RSP

Prietaisai asfalto dangos stiprumui nustatyti. SNC (modifikuotas stiprumo rodiklis) nustatomas matuojant įlinkius Benkelmano sija arba krentančio svorio deflektometru.


Įlinkiai matuojami įvairiai. Matavimams naudojami prietaisai: matuoklės, geodeziniai prietaisai, įlinkomačiai ir krentančio svorio deflektometras. Matuoklėmis, geodeziniais prietaisais ir įlinkomačiais išmatuojamas dangos tamprus įlinkis, o pagal jį apskaičiuojamas dangos tamprumo modulis E.

Krintančio svorio deflektometrais nustatomas ne tik dangos įlinkis, bet ir apskaičiuojamas tamprumo modulis, kurį apskaičiuoja juose esanti įranga. 


Įlinkių matavimams naudojamas krintančio svorio deflektometras FWD DYNATEST 8000. Tai standartinis kelio dangos įlinkių matavimo prietaisas, kuris pakeitė anksčiau naudotą Benkelmano siją. Šiuo metu tokio tipo prietaisai naudojami daugelyje pasaulio šalių ir Lietuvoje. 


FWD DYNATEST 8000 sukuria trumpalaikę dinaminę apkrovą į kelio dangą, ir išmatuoja jos sukeltus įlinkius apkrovos centre ir nuo jos nutolusiuose taškuose. Apkrova sukeliama krintančio svorio pagalba. Tai pusiau sinusoidės formos, vieno „smūgio“ apkrova, kurios trukmė 25-30 ms, ir kuri yra labai panaši į judančio rato apkrovą. Apkrovos jėga gali būti reguliuojama intervale nuo 7 iki 120 kN. Apkrovą fiksuoja centre įmontuotas dinamometro daviklis, prijungtas prie ant šarnyrų pakabintos apkrovimo plokštės. Kelio dangos įlinkiai fiksuojami 9 seisminiais įlinkių davikliais. Matavimo davikliai išdėstyti šia tvarka nuo apkrovos centro: 0 mm, 200 mm, 300 mm, 450 mm, 600 mm, 900 mm, 1200 mm, 1500 mm ir 1800 mm [29]. Deflektometras FWD DYNATEST 8000 pavaizduotas 2.13 paveiksle.

2.13 pav. Krintančio svorio deflektometras FWD DYNATEST 8000

Prietaisai asfalto dangos šiurkštumui nustatyti. Rato su danga sukibimo koeficientą galima nustatyti pagal automobilio rato stabdymo kelio ilgį, pagal pagreičio sumažėjimą stabdant automobilį ir panaudojant dinamometrines priekabas.


Pastaraisiais metais Lietuvoje, dangos sukibimui su ratu matuoti naudojamas SRT - 3 prietaisas su išplėsta tyrimo programa (Skid Resistance Tester – 3). Jis yra pagamintas Lenkijos kelių ir tiltų tyrimo institute. Matavimo įrangos komplektą sudaro vienratė dinamometro priekaba, specialios paskirties vilkikas Ford Transit bei elektroniniai matavimo ir užrašymo prietaisai.

Matavimo principas - sukibimo koeficiento matavimas tarp kelio dangos ir transporto priemonės padangų, esant pilnai užblokuotam matavimo ratui ant šlapios dangos (sudaroma dirbtinė vandens plėvelė tarp rato ir kelio dangos). Numatyta papildoma galimybė - sukibimo koeficiento maksimalios reikšmės nustatymas trumpalaikio slydimo metu (matavimo ratui pereinant iš laisvo riedėjimo režimo į slydimą). Nominalus matavimo greitis v = 60 km/h. Stabdymas atliekamas suspausto oro pagalba (automobilyje sumontuotas papildomas kompresorius). Automobilyje sumontuota automatinė vandens dozavimo sistema, kontroliuojama kompiuterio pagalba. Vandens rezervuaro talpa - 300 l. Dinamometrinės priekabos stabdžių (dvi stabdžių apkabos su ventiliuojamu disku) sistema kontroliuojama kompiuterio pagalba. Matavimo rato ratlankio leistini matmenys - 13, 14 ir 15 colių. Priklausomai nuo naudojamos padangos matmenų, yra galimybė koreguoti skaičiuojamuosius dydžius. Sistema sudaryta iš dviejų matavimo kontūrų. Stabdymo sukimo momentas matuojamas davikliu, kuris per viršutinę kampinę svirtį sujungtas su stabdžių disko traukle. Sukibimo jėgos matavimo kontūras (sukibimo jėga tarp matavimo rato ir kelio dangos) pažymėta punktyrine linija. Abu matavimo kontūrai sujungti vertikalia jungtimi, turinčia jėgos daviklį. Jungtis užtikrina jėgos matavimą davikliu  per visą stabdymo ciklą. Stabdymo ciklo metu matavimo ratas pakeičia savo kampinį greitį iš laisvo sukimosi į pilną slydimą. Jėga yra lygi sukibimo jėgai F. Dar vienas daviklis skirtas jėgos matavimui yra dinamometro priekabos pakabos sistemoje. Be daviklių, priekaboje yra sumontuota vilkimo kablio mova, kuri sustiprina kablį vertikalaus sukimosi ašyje matavimo metu ir neleidžia priekabai pasisukti į šalį. Nuo dinaminių smūgių priekaba apsaugoma tam tikro standumo spyruokle. Dinamometrinės priekabos apkrova lygi 2943 N. Greitį matavimo metu kontroliuoja operatorius, stebėdamas greičio daviklio parodymus ir perduodamas komandas vairuotojui. Rekomenduojamas matavimo greitis –              60 km/h [29].


Vertinant pažaidas reikia atsižvelgti į [3]:

· tikimybę, kad pažaidų buvimo atveju jos liko nepastebėtos;
· gautų rezultatų (matavimų) teisingumą ir tikslumą (būklei vertinti reikalingi patikimi ilgalaikiai statistiniai duomenys);
· aplinkos sąlygas (temperatūrą, drėgmę, kritulius, eismo pobūdį), kurioms esant atlikti stebėjimai ir matavimai. 
2.4. TRANSPORTO EISMO INTENSYVUMO MATAVIMO
METODAI IR ĮRANGA

Norint apskaičiuoti miestų gatvių dangų remonto prioritetus bei apimtis, reikia žinoti gatvėse vykstančio automobilių eismo intensyvumą bei transporto sudėtį.

Transporto eismo intensyvumas gatvėse gali būti fiksuojamas šiais būdais:

· vizualiai;

· naudojant įrangą.


Vizualus transporto eismo intensyvumo nustatymo būdas yra tiksliausias, nes taip galima priskirti kiekvieną pravažiavusią transporto priemonę prie atitinkamos automobilių klasės. Šitoks matavimo būdas yra pigiausias, nes nereikia pirkti ar įrengti jokios papildomos įrangos, kad būtų galima matuoti transporto eismo intensyvumą. Tačiau vizualus transporto eismo intensyvumo fiksavimas nėra patogus Vilniaus miesto bei kitų didžiųjų Lietuvos miestų greito eismo bei pagrindinėse gatvėse, kur transporto srautai yra intensyviausi. 2.2 lentelėje transporto priemonės klasifikuojamos pagal 11-os klasių sistemą fiksuojant jas vizualiniu būdu.
2.2 lentelė. Transporto priemonės klasifikuojamos pagal 11-os klasių sistemą [31]
	Eil. Nr.
	Transporto priemonės pavadinimas
	Sutartinis žymėjimas

	1.
	Motociklai
	MOTOC

	2.
	Lengvieji automobiliai (sėdimų vietų <10)
	LA

	3.
	Mini automobiliai (sėdimų vietų 10 - 20).
Čia priskiriamos transporto priemonės tik žmonėms vežti. Krovininiai mikroautobusai (be langų) priskiriami lengviems sunkvežimiams LS.
	MINIAUT

	4.
	Autobusai (sėdimų vietų >20) ir troleibusai
	BUS

	5.
	Lengvi krovininiai automobiliai (1 – 2 t keliamosios galios).
Į šią klasę reikia priskirti ir mikroautobusus skirtus kroviniams vežti (be langų)
	LS

	6.
	Vidutiniai krovininiai automobiliai (2,5 – 5,5 t keliamosios galios).
Tai nedidelių gabaritų dviejų ašių sunkvežimiai, užpakaliniai ratai viengubi.
	VS1

	7.
	Vidutiniai krovininiai automobiliai (5,5 – 8,5 t keliamosios galios).
Tai didelių gabaritų dviašiai sunkvežimiai be priekabų, užpakaliniai ratai dažniausiai dvigubi.
	VS2

	8.
	Sunkieji krovininiai automobiliai (10 – 12 t keliamosios galios, 3 ašys). 
Čia priskiriami ir dviašiai sunkvežimiai su vienaše priekaba.
	3AŠ

	9.
	4 ašių krovininiai automobiliai (vilkikai su priekabomis ir puspriekabėmis).
Svarbu, kad ašių skaičius būtų 4.
	4AŠ

	10.
	5 ir daugiau ašių krovininiai automobiliai (vilkikai su priekabomis ir puspriekabėmis)
	5AŠ

	11.
	Traktoriai
	TRA


Lietuvos keliuose, o taip pat ir Vilniaus miesto gatvėse naudojami automatiniai skaitikliai – klasifikatoriai MARKSMAN 660 (2.14 pav.). Jie veikia prijungti prie induktyvių kontūrų, įmontuotų į kelio dangą (2.15 pav., 2.16 pav.). Skaitikliai transporto priemones fiksuoja ir registruoja jas savo atmintyje. Šių prietaisų elektroninės schemos darbą valdo vidinis mikroprocesorius su specialia programa. Skaitikliai gali ne tik suskaičiuoti pravažiuojančių transporto priemonių skaičių, bet ir suskirstyti jas į klases. 

2.14 pav. Automatinis eismo skaitiklis – klasifikatorius MARKSMAN 660

2.15 pav. Indukcinių kilpų įrengimo schema [32]

2.16 pav. Indukcinių kilpų įrengimas
Informaciją apie pravažiuojančias transporto priemone skaitiklis gauna iš daviklių, kurie būna dviejų tipų:

· kilpiniai;

· vamzdiniai.
Kilpinis daviklis – tai induktyvinė ritė (kilpa), kuri paklojama į asfaltbetonio dangos paviršiuje išpjautą 6 mm pločio ir 40 – 70 mm gylio griovelį ir užpilama bitumu (2.11 pav.). Ritė paprastai turi 3 – 4 vijas, o jos forma yra stačiakampė, jos induktyvumas turi būti L = 40 – 200 μH. Skaitikliui dirbant per ritę leidžiamas 100 kHz dažnumo signalas. Transporto priemonei atsidūrus virš kilpos, ji suveikia kaip ritės metalinė šerdis ir dėl to kinta ritės induktyvinė varža. Varžos pasikeitimas ir yra signalas skaitikliui apie pravažiuojančią transporto priemonę. Kilpos yra įrengiamos kiekvienoje eismo juostoje. Tačiau, kad skaitiklis fiksuotų ne tik transporto priemonių skaičių, bet ir važiavimo greitį, važiavimo kryptį bei veikti transporto priemonių klasifikavimo į klases rėžime, būtina kiekvienoje juostoje įrengti po 2 kilpas, esančias tam tikrame fiksuotame atstume (dažniausiai 2 m) viena nuo kitos. Naudojant kilpinius daviklius įrengiamos stacionarios eismo intensyvumo matavimo vietos.


Vamzdinis daviklis – tai elastingos gumos vamzdelis, kuris yra ištempiamas skersai gatvės. Vienas jo galas užkemšamas, o kitas užmaunamas ant skaitiklio priekyje išvesto metalinio vamzdelio. Prie vamzdelio galų prikabinamos galinės plokštelės. Vamzdelis ištempiamas skersai gatvės. Galinės plokštelės specialiais vinimis prikalamos važiuojamosios dalies pakraščiuose, kad vamzdelis būtų įtemptas. Užvažiavus transporto priemonei ant vamzdelio jame padidėja oro slėgis, tai ir yra signalas, pagal kurį skaitiklis užregistruoja pravažiuojančią transporto priemonę. Prie skaitiklio – klasifikatoriaus MARKSMAN 660 galima prijungti viena arba du vamzdelius. Jei prijungimas tik vienas vamzdelis, skaitiklis fiksuotų tik transporto priemonių skaičių, kai naudojami du vamzdeliai patiesti skersai gatvės tam tikru atstumu vienas nuo kito (dažniausiai 1m), tada galima nustatyti transporto priemonės važiavimo greitį,  kryptį bei jos ilgį bei atstumus tarp ašių, t.y. tokiu atveju skaitiklis gali dirbti transporto srauto klasifikavimo į klases rėžime. Skaitikliai su vamzdiniais davikliais paprastai naudojami kaip lengvai transportuojama įranga trumpalaikiam eismo intensyvumui registruoti. Pagal gamintojų nurodomas technines charakteristikas, vamzdinis daviklis paprastai atlaiko nuo 0,5 iki 1 milijono transporto priemonių poveikį. Naudojant vamzdinius daviklius įrengiamos kilnojamos eismo intensyvumo matavimo vietos. 


Dirbant su 2 vamzdiniais davikliais yra galimas transporto priemonių klasifikavimas į 13 grupių. Klasifikavimo kriterijai yra:

· Transporto priemonės ilgis;

· Atstumas tarp ašių;

· Ašių skaičius.


Skirstymas atliekamas pagal europinę klasifikavimo lentelę GRO3 – EUR13 pateiktas 2.3 lentelėje.
2.3 lentelė. Transporto priemonių skirstymas pagal GRO3 – EUR13 [32]
	Eil. Nr.
	Transporto priemonės pavadinimas

	1.
	Lengvieji automobiliai, lengvieji automobiliai su priekabomis, lengvi sunkvežimiai

	2.
	2 – ašiai sunkvežimiai

	3.
	3 – ašiai sunkvežimiai

	4.
	4 – ašiai sunkvežimiai

	5.
	2 – ašiai sunkvežimiai su priekabomis

	6.
	3 – ašiai sunkvežimiai su priekabomis

	7.
	2 – ašiai sunkvežimiai su 1 – ašėmis puspriekabėmis

	8.
	2 – ašiai sunkvežimiai su 2 – ašėmis puspriekabėmis

	9.
	2 – ašiai sunkvežimiai su 3 – ašėmis puspriekabėmis

	10.
	3 – ašiai sunkvežimiai su 1 arba 2 – ašėmis puspriekabėmis

	11.
	3 – ašiai sunkvežimiai su 3 – ašėmis puspriekabėmis

	12.
	2 – ašiai ir 3 – ašiai autobusai

	13.
	Transporto priemonės su 7 ir daugiau ašių, nenustatytos (neaiškios) transporto priemonės


Informacija apie pravažiuojančias transporto priemones kaupiama skaitiklio atmintyje. Šią informaciją galima perkelti į asmeninio kompiuterio atmintį. Skaitiklio viduje esantis mikroprocesorius jį padaro universaliu prietaisu – galima keisti skaitiklio darbo rėžimus ir pajungiamų daviklių visumą. MARKSMAN 660 neturi jokių valdymo rankenėlių, visas skaitiklio valdymas ir informacijos nustatymas atliekamas per prijungimą į personalinį kompiuterį.

2.5. ASFALTO DANGOS SUIRTIES LYGIO NUSTATYMAS
Dabar yra daug metodų kelio dangos ir jos konstrukcijos būklei nustatyti, tačiau jie gana sudėtingi, juos naudojant reikalingi sudėtingi prietaisai, aparatūra ir įrengimai. Dangos būklei vertinti nėra kompleksinio rodiklio, kurio vertėms nustatyti nebūtų reikalingi sudėtingi prietaisai ir (arba) sudėtinga metodika [33]. Tam, kad būtų galima palengvinti dangos būklės nustatymo metodiką, reikalingas apibendrintas kriterijus dangos būklei nustatyti. Siūloma dangos būklę vertinti pažeistos (suirusios) dangos ploto procentais, nustatant, kiek danga gali būti pažeista, kai jos būklė yra: puiki, labai gera, gera, pakankama, patenkinama, ribinė (kritinė), nepatenkinama, bloga, labai bloga ir visai bloga. Naudojant rodiklį D ir metodą kelių asfaltinės dangos būklei vertinti, mokslininkų buvo nustatyta, kad jis pakankamai tiksliai ir objektyviai atspindi kelių dangos ir jos konstrukcijos eksploatacines savybes. Dangos būklė vertinama balais, pasinaudojant lentele. Gatvių asfalto dangos būklės vertinimas balais, priklausomai nuo suirties lygio D verčių pateiktas 2.4 lentelėje. Pagal dangos suirties lygio D vertes yra planuojami kelio dangos ir jos konstrukcijos remontai [34, 35, 36].

Dangos suirties mastas D, išreikštas %, nustatomas formule (2.2) [8]:

(2.2)

čia:

Sd – tiriamajame ruože pažeistos išaižomis, ištrupomis, kraštų (briaunų) ištrupomis, išdaužomis, įgriuvomis ir užtaisytos lopais dangos plotas, m2;

Spl – dangos, pažeistos plyšiu tinklu, plotas, m2;

Sp – dangos, pažeistos plastinėmis deformacijomis: vėžėmis, bangomis, slinktimis, įdubomis, plotas, m2;

Spr – dangos, pažeistos paviršiaus defektais: bitumo dėmėmis, ištirpusio bitumo vietomis, plotas, m2;

Sn – dangos, pažeistos paviršiaus nuodyla; suplonėjusio viršutinio sluoksnio vietomis, sumažėjusio šiurkštumo vietomis, plotas, m2;

li – atskiro i-tojo plyšio ilgis, m;

bi – dangos juostos, praradusios stiprį, plotis iš abiejų i-tojo plyšio pusių, priklausantis nuo plyšio pločio, m. Tam, kad. Tam, kad perskaičiuoti tiesiniais metrais išmatuotus plyšius į plotą (pažeistos dangos), plyšių ilgis dauginamas iš standartinio pločio – 0,5 m [45].
S – tiriamo kelio ruožo visos asfaltbetonio dangos plotas, m2.
Tyrimai rodo, kad rodiklis D glaudžiai susijęs su asfalto dangos nelygumu IRI ir dangos konstrukcijos stipriu, apibūdinamu stiprio koeficientu K (2.1 formulė). 
Atliktų tyrimų rezultatai parodė, kad kuo didesnės būna kelio dangos pažaidų vertės, tuo mažesnis būna K: esant gerai ir patenkinamai kelio dangos būklei, kai suirties mastas D = 0 – 15 % dangos ploto, 

, o esant blogai jos būklei, kai suirties mastas D = 50 – 70 % dangos ploto, dangos konstrukcijos stiprio koeficientas 

Esant mažam stiprio koeficientui K (esant K<1,0), atsiranda deformacijos ir suirtys, mažinančios kelio dangos konstrukcijos patikimumą. Kai dangos konstrukcija pagal stiprį būna beveik vienoda, parametras K apie vidutinę vertę svyruoja neženkliai – tai sumažina pažaidų atsiradimo tikimybę ir padidina kelio dangos konstrukcijos patikimumą. Dangos konstrukcijos vienodumą galima įvertinti faktinio tamprumo modulio vidutiniu kvadratiniu nuokrypiu 

Kai plyšių nėra arba kai jie pasitaiko retai – 

Pagal atliktus tyrimus galima įvertinti dangos būklę balais, priklausomai nuo jos suirties masto D [8].

Gatvių dangos būklės vertinimas balais, priklausomai nuo jos suirties masto pateiktas 2.4. lentelėje
2.4. lentelė. Gatvių asfaltinės dangos būklės vertinimas balais, priklausomai nuo jos suirties masto D verčių
	Eil. Nr. 
	Gatvių dangos būklė 
	Dangos būklės vertinimo balas 
	Dangos suirties  mastas D, % 

	1
	Puiki
	10
	<1

	2
	Labai gera
	9
	1-3

	3
	Gera
	8
	3-6

	4
	Pakankama
	7
	6-9

	5
	Patenkinama
	6
	9-12

	6
	Ribinė (kritinė)
	5
	12-15


	7
	Nepatenkinama
	4
	15-20

	8
	Bloga
	3
	20-25

	9
	Labai bloga
	2
	25-30

	10
	Visai bloga
	1
	>30


Paklaida gali atsirasti tik ten, kur vienai lygumo reikšmei gali būti priskiriamos skirtingos savo fizine būkle dangos. Pavyzdžiui, visiškai nauja danga dėl blogos darbų kokybės gali turėti tą patį IRI=5 m/km lygumą kaip ir labai geros paklojimo kokybės danga po, tarkim, 7 - 8 metų tarnavimo, dėl plyšių, duobių, lopų ir kitų pažaidų [8].
Automobilių kelių būklės kompleksinis vertinimas reikalingas tam, kad [33]:

1) giliai ir visapusiškai išanalizuoti kelio ar kelių tinklo eksploatacines savybes ir nustatyti ar jie tenkina vežimams keliamus ekonominius bei eismo saugumo reikalavimus;

2) suplanuoti priemones ir išlaidas kelių priežiūrai ir remontams;

3) įvertinti kelio tiesimo kapitalinio remonto ar rekonstrukcijos kokybę;

4) objektyviai palyginti savos ir kitų šalių būklę.

Visus kelių būklės kompleksinio vertinimo metodus sąlyginai galima suskirstyti i tris   grupes [33]:

•  kelio dangos konstrukcijos kokybės ir būklės vertinimo metodai;

• dangos geometrinių elementų įtakos automobilių važiavimo greičiui ir eismo saugumui vertinimo metodai;

• kelio būklės ir jo inžinerinės įrangos poveikio vairuotojams ir keleivių aptarnavimo lygiui vertinimo metodai.
2.6. DANGŲ VALDYMO SISTEMA „DAVASEMA“

Eksploatuojant gatvę, dangos kokybė palaipsniui prastėja, o danga yra vienas svarbiausių kelio struktūrinių elementų. Norint sulėtinti dangos degradaciją, būtina tinkamai parinkti ir vykdyti gatvės priežiūrą ir remontą, bei optimaliai paskirstyti lėšas šiems darbams atlikti.


Tam yra skirtos automobilių kelių ar gatvių dangų valdymo sistemos DVS, kurios šiuo metu pasaulyje itin plačiai naudojamos. DVS buvo sukurtos siekiant pagerinti kelių priežiūros darbų planavimą ir lėšų panaudojimą. Šios sistemos vis dar nuolat tobulinamos, kas 3 – 4 metus sukuriant ir įdiegiant naujos metodikos [42].


Dangų valdymo sistemos pagrindiniai tikslai:

· nustatyti kiek reikia skirti lėšų tinkamai kelių ar gatvių tinklo būklei pasiekti;

· pateikti ateinančių metų arba planuojamo laikotarpio remontų programą, 
užtikrinančią didžiausią ekonominį efektą;

· pateikti ilgalaikę kelių ar gatvių tinklo būklės prognozę esant įvairiems 
finansavimo variantams;

· nustatyti kelio naudotojų nuostolius dėl nepakankamo kelių finansavimo.


Lietuvos Automobilių kelių direkcijos (LAKD) valdymo sistema „DAVASEMA“ buvo sukurta Lietuvos automobilių kelių direkcijos pavedimu ir yra skirta optimaliai dangos remonto rūšiai ir racionaliai  technologijai, remiantis esamos būklės įvertinimu, taip pat kokybiniais ir ekonominiais rodikliais.


„DAVASEMA“ (pagal DAngų VAldymo SistEMĄ) buvo pradėta kurti 1993 metais. Sistemos „DAVASEMA“ pagrindas – Pasaulio Banko sukurtas modelis HDM – III (Highway Design and Maintenance Model – automobilių kelių projektavimo ir priežiūros modelis), kuris naudojamas dešimtyje pasaulio šalių.

“DAVASEMA” – tai vienintelė tokio pobūdžio lietuviška programa, naudojama investicijų kelių tiesimui bei taisymui, ekonominiam pagrindimui [43]. 

Ši sistema skirta spręsti šiuos pagrindinius uždavinius:

· Sudaryti remontuojamų kelių prioritetų sąrašus;

· Prognozuoti Lietuvos kelių tinklo būklę ateityje priklausomai nuo kelių priežiūrai, remontams, ar rekonstrukcijai skiriamų lėšų kiekio.


“DAVASEMA” naudoja informaciją iš LAKD informacinės sistemos sudėtinių dalių, t.y. iš kelių duomenų banko “Lietuvos keliai”, eismo intensyvumo duomenų bazės, vizualinių apžiūrų duomenų bazės, medžiagų ir darbų kainų katalogo.

Duomenų valdymo sistemos “DAVASEMA” įvedimo duomenys yra:

· Eismo intensyvumas;

· Automobilių parko sudėtis ir kainos;

· Ašiniai svoriai;

· Dangos būklė (lygumas pagal IRI, stiprumas);

· Geometriniai kelio parametrai;

· Atliekamų darbų rūšys ir kainos;

· Ekonominiai parametrai, t.y. BVP (Bendras vidaus produktas) augimo prognozė, gyventojų skaičiaus augimo prognozė, gyventojų pajamų prognozė.

Šios sistemos esmė yra apskaičiuoti kelio (gatvės) naudotojų santaupas, palyginant kelio naudotojų išlaidas prieš remontą ir išlaidas po remonto. O šie skaičiavimai, atliekami naudojant TKTI duomenis:

· Dangų irimo modeliai;

· Papildomo dangos sluoksnio skaičiavimo modeliai;

· Kelio naudotojų išlaidų skaičiavimo modeliai (taikomas HDM - III);

· Ekonominio efekto nustatymo modeliai;

· Eismo intensyvumo augimo, kuro sunaudojimo, kuro pasiskirstymo ir kitos prognozės;

· Darbų ir medžiagų kainos bei jų kitimo prognozė.

Gatvės ar keliai skirstomi homogeninius ruožus – dangų valdymo sistemos sekcijas. Ruožas turi būti pakankamai vientisas pagal savo fizines savybes (stiprį dangos lygumą, defektų kiekį, eismo intensyvumą ir sudėtį).

Pagal šią sistemą:

· Atsižvelgiant į dangos būklę bei eismo intensyvumą, kiekvienam objektui nustatomas remonto poreikis ir tinkamiausias jo būdas;

· Kiekvienam remonto būdui nustatoma orientacinė kaina;

· Sudaromi remontuotinų ruožų prioritetų sąrašai.

Įvedus visus reikalingus duomenis “DAVASEMA” kiekvienam homogeniniam ruožui apskaičiuoja: 

· Remontų tipą, remonto metus;

· Remontų metu uždedamo sluoksnio storį;

· Remonto kainas;

· Kelio naudotojų išlaidas;

· Vidinės grąžos normą ir ekonominį efektą;

· Lygumo kitimus;

· Kelių tinklo lygumo bei stiprumo prognozę, priklausomai nuo finansavimo;

· Greičiausiai atsiperkančių ruožų sąrašą, kuriame duomenys pateikiami vidinės grąžos normos mažėjimo tvarka.

Galutinis sistemos rezultatas – prioritetų sąrašas. Tai gali būti  gatvių tinklo prioritetų sąrašas vidutiniam ar kapitaliniam remontui atlikti. Daugiausiai “DAVASEMA” skirta LAKD žinioje esančių asfaltuotų kelių remontų planavimui, tačiau viena iš sudedamųjų dalių gali būti sėkmingai taikoma ir gatvių remontų planavimui [44].

Dangų valdymo sistemos “DAVASEMA” darbinė struktūra pateikiama 2.17 pav. 

2.17 pav. “DAVASEMA” struktūros schema [44]
2.7. KELIO KONSTRUKCIJOS FUNKCIONAVIMO TRUKMĖ

Atliekant priežiūros darbus, kelio elementų ir konstrukcijų atsparumas, geometrinės formos ir kitos charakteristikos nesikeičia. Dirbant sunaudojama daugiau jėgos, o medžiagų mažai [37]. 
Norint išlaikyti [38] automobilių kelių, kaip vienos svarbiausių susisiekimo sistemos infrastruktūros dalių, patikimumą būtina daugiausia dėmesio telkti kelių tiesimo kokybės gerinimui, laikytis techninių reikalavimų reglamento automobilių keliams nuostatų, standartų privalomųjų reikalavimų, kartu atsižvelgti į rekomendacijas, kaip gerinti dvi pagrindines kelio konstrukcijos savybes – jų stabilumą ir funkcionavimo trukmę (ilgaamžiškumą).

Ilgaamžiškumas – tai kelio konstrukcijos gebėjimas atlaikyti kenksmingus oro, vandens bei temperatūros pokyčių poveikius. Kelio konstrukcijos ilgaamžiškumo rodiklis yra tarpremontinė jo tarnavimo trukmė. Tarpremontinis laikotarpis – tai laikas nuo kelio atidavimo naudoti iki pirmojo jo remonto pradžios [37]; kai kelias jau yra eksploatuojamas tarpremontinis laikotarpis apibrėžiamas kaip laikotarpis tarp vidutinių ar kapitalių remontų. Specialistai tvirtina, kad laikotarpis tarp remontų turi būti 11–12 metų, o dabar dauguma kelių reikia remontuoti kas 6–7 metus [39]. Keliai dėvisi greičiau, nei numato projektuotojai, ne tik dėl didelio eismo intensyvumo, neleistinų apkrovų, bet ir dėl ypatingų klimatinių sąlygų. Lietuvoje oro temperatūra, kaip buvo minėta, gali kisti nuo 35 laipsnių šalčio iki 35 laipsnių karščio.

Kelio dangos funkcionavimo trukmė nustatoma, įvertinant jos konstrukcijos patvarumą. Kelio patvarumas – tai kompleksinis kelių eksploatacijos rodiklis, rodantis, kiek krovinių galima pervežti keliu, kol jam prireiks kapitalinio remonto. Kelio dangos konstrukcijos funkcionavimo trukmė gali kisti, priklausomai nuo eismo sudėties, klimato sąlygų, dangos konstrukcijos sluoksnių storio bei stiprio, dangos konstrukcijai įrengti naudojamų medžiagų kokybės ir daugelio kitų veiksnių. 

Asfalto ilgaamžiškumą galima nustatyti pagal [40]:

1) medžiagos savybę priešintis ciklinei apkrovai iki pilno suirimo, kurios įtempiai lenkimui yra didesni už įtempius gniuždymui, o atsparumas lenkimui yra kelis kartus mažesnis už atsparumą gniuždymui;

2) medžiagos atsparumą nuovargiui, kuris pasireiškia medžiagos savybe kaupti savyje liekamas deformacijas, dėl kurių įvyksta medžiagos suirimas.

Stabilumu vadiname kelio konstrukcijos, dangos konstrukcijos ar jos sluoksnių gebėjimą atlaikyti judančių transporto priemonių ratų apkrovas be liekamųjų deformacijų. Stabilumo trūkumas pasireiškia tuo, kad atsiranda nelygus, banguotas dangos paviršius, vėžės, įdubos,    duobės [38].

Stabilumas, ilgaamžiškumas ar atsparumas klimato veiksniams yra glaudžiai susiję su kelio konstrukcijos sluoksnių tankiu. Žemės sankasos grunto, pagrindo iš mineralinių medžiagų, asfalto dangos sluoksnių tankis išreiškiamas sutankinimo rodikliu; tankio reikalavimai pagrįsti remiantis teorija ,,stabilumas – tuštymės“, pagal kurią teigiama [38], kad gruntas ar kelio dangos konstrukcijoms naudojami ruošiniai, kurie yra tankūs (su mažai tuštymių), bus stabilūs ir atsparūs. Taigi galima sakyti, kad viena svarbiausių automobilių kelių ir dangų konstrukcijų stabilumo bei ilgaamžiškumo laidavimo priemonių yra žemės sankasos ir dangos konstrukcijų sutankinimo laipsnis. Pagal techninių reikalavimų reglamento automobilių keliams projektą, reikalaujami konstrukcinių sluoksnių sutankinimo rodikliai pateikiami KTR 1.01:2008 [41]. Reikalingam sutankinimo rodikliui pasiekti turi įtakos ne tik medžiagų būklė: grunto – drėgmės, tankinamo sluoksnio storis, temperatūra dirbant žiemą; mineralinių medžiagų – granuliometrinė sudėtis, tankinamo sluoksnio storis, drėgmė; asfalto mišinių – mišinio markė, temperatūra, bet ir pasirinktas sluoksnių tankinimo metodas (statinis, vibracinis ir pastaruoju metu dėl įvairių privalumų taikomas osciliacinis) bei metodui naudojamos tankinimo priemonės [38].
Dangos darbas [8]
Dangos darbas yra nagrinėjamas funkciniu, struktūriniu ir saugaus eismo požiūriu. Struktūrinis dangos darbas siejamas su jos fizine būkle: plyšių atsiradimu, dangos erozija ir kitomis pažaidomis, neigiamai veikiančiomis dangos konstrukcijos nešančiąją galią. Funkcinės dangos darbas nusako, kaip danga tarnauja jos naudotojui. Dominuojanti dangos charakteristika yra važiavimo komfortas arba važiavimo kokybė. Važiavimo komfortui nustatyti AASHTO kelių tyrimo poligone sukurta dangos paslaugos lygio ir darbo koncepcija yra naudojama projektinėse lygtyse kaip dangos darbo metai.


Dangos paslaugos lygis išreiškiamas esamu paslaugos indeksu (PSI), kuris nustatomas iš dangos nelygumo ir pažaidų (plyšių, duobių, vėžių) matavimų, atliekamų reguliariai per visą dangos tarnavimo laiką. Nustatant dangos PSI, dominuojantis rodiklis yra nelygumas.


PSI paskaičiavimui sudarytos specialios lygtys, kurios pagrįstos kelių tyrimo poligono rezultatais. Kadangi santykinai mažą įtaką PSI turi fizinės pažaidos, tai sudaro sunkumų gaunant informaciją apie juos, dažnai važiavimo kokybė nustatoma vien iš nelygumo matavimų. Pažaidų kiekis priimamas įvertinant galutinę PSI reikšmę.


Kadangi dangos nelygumas yra svarbi projektuojamos dangos savybė, todėl jo kaita įgalina kontroliuoti dangos tarnavimo ciklo trukmę. Šiuo požiūriu, statybos kokybė sąlygoja projektuojamos dangos darbą ir tarnavimo ciklo trukmę. Pradinis dangos nelygumas yra svarbi projektavimo sąlyga. Pavyzdžiui, danga, kurios pradinis nelygumas arba PSI lygus 4,5, turės žymiai ilgesnį tarnavimo ciklą nei danga su pradiniu PSI lygiu 4. Tokiu būdu, dangos statybos kontrolės kokybė turi teigiamą poveikį jos darbui (tarnavimo ciklo trukmei).


PSI kinta nuo 0 iki 5, kai 5 atitinka aukščiausią paslaugos lygio indeksą. Projektuojant dangą, priimamos pradinio ir galutinio PSI reikšmės.


Pradinis paslaugos lygio indeksas PSIo nustatomas tuoj po dangos įrengimo. Kelių tyrimo poligono sąlygomis nestandžioms dangoms jis siekia 4,2. Esant statybos metodų ir standartų įvairovei, rekomenduojama, kad remiantis vietos sąlygomis būtų naudojamos kuo kiekviena tikslesnės indekso reikšmės.


Galutinis paslaugos lygio indeksas PSIt yra žemiausias galimas lygis duotai automobilių kelio klasei prieš naujos dangos klojimą ar rekonstrukciją. Svarbiausių automobilių kelių projektavimui siūloma PSIt (min) naudoti 2,5 ar 3 reikšmes, žemesnių klasių keliams - 2. Antraeiliuose keliuose, kai ekonominiais sumetimais mažinamos statybos išlaidos, šis indeksas gali siekti 1,5. Tokią PSIt reikšmę siūloma naudotina tik tam tikrais atvejais parinktom automobilių kelių klasėms.


Pagrindiniai dangos paslaugos lygio mažėjimą lemiantys veiksniai yra eismas, laikas ir aplinka. Šie veiksniai nagrinėjami, nustatant projektavimo poreikį. Tačiau, reikia pripažinti, kad šių elementų atskiras ar bendras poveikis šiuo metu nėra aiškiai nusakomas, ypač laiko poveikis. Yra žinoma, kad, laikui bėgant, pakinta dangos įrengimui panaudotų medžiagų savybės. Šie pakitimai gali teigiamai paveikti dangos darbą, bet daugeliu atvejų laikas yra negatyvus veiksnys, mažinantis dangos paslaugos lygį.


Didelis dėmesys skiriamas aplinkos poveikiui į dangos darbą įvertinti, kai susiduriama su žemės sankasos išbrinkimu ir iškylomis. 


Bendras PSI pakitimas bet kuriuo metu gaunamas, sumuojant neigiamą eismo, išbrinkimo ir iškylų poveikį:


(PSI = (PSIeismo + (PSI išbrinkimo/iškylų 





(2.4)
kur:


(PSI - bendras paslaugos lygio sumažėjimas,


(PSI eismo - paslaugos sumažėjimas dėl eismo (ESA),


(PSI išbrinkimo/ iškylų - paslaugos lygio sumažėjimas dėl žemės sankasos išbrinkimo ir iškylų.


Daugelyje išbrinkimo atvejų galima sumažinti jo poveikį, stabilizuojant brinkimui jautrius gruntus arba juos pakeičiant nebrinkstančiais gruntais. Taikant šiuos metodus, išbrinkimo poveikis dangos tarnavimo ciklo trukmei nenustatomas. 


Jei projektavimo metodika leidžia sumažinti žalingą iškylų poveikį dangai, tai paslaugos lygio sumažėjimas dėl iškylų nenustatomas. Plačiausiai naudojamas iškylų poveikio sumažinimo metodas yra šalčiui jautrių medžiagų pakeitimas šalčiui atspariomis medžiagomis gylyje, kuris lygus pusei ar didesniam kaip pusė įšalimo gylio.
2.8. ANTROJO SKYRIAUS IŠVADOS

1. Asfalto dangos pažaidos susidaro dėl: projektavimo klaidų, netinkamos gamybos darbų technologijos, netinkamos priežiūros, automobilių ratų daugkartinio apkrovų poveikio, nepakankamo kelio konstrukcijos stiprumo, temperatūrų svyravimų, dangos senėjimo, per didelių apkrovų į automobilio ašį, žiemos metu naudojamų dygliuotų padangų, dažno stabdymo.

2. Labiausiai paplitusios nestandžių dangų pažaidos – plyšiai, kurie sudaro iki 70 % visų pažaidų.
3. Lietuvoje pažaidos nustatomos: vizualiai ir naudojant mobilią kelių tyrimo laboratoriją RST 28.
4. Vertinant pažaidas reikia atsižvelgti į: tikimybę, kad pažaidų buvimo atveju jos liko nepastebėtos; gautų rezultatų teisingumą ir tikslumą; aplinkos sąlygas, kurioms esant būna atlikti stebėjimai ir matavimai.
5. Lietuvoje transporto eismo intensyvumas matuojamas:

· vizualiai;

· naudojant įrangą (kilpinius daviklius, įmontuojamus asfalto dangoje; guminius vamzdinius daviklius, ištemptus per kelio važiojamąją dalį virš asfalto dangos bei automatinį skaičiuoklį – klasifikatorių Marksman 660).
6. Asfalto dangos pažaidos vertinamos:
· naudojant matematinę formulę, pažeistos dangos plotui apskaičiuoti ir ją įvertinti balais;

· naudojant Lietuvos automobilių kelių direkcijos dangų valdymo sistemą „Davasema“.
3. VILNIAUS MIESTO GREITO EISMO GATVIŲ DANGŲ 

PAŽAIDŲ LYGIO NUSTATYMO IR TRANSPORTO EISMO INTENSYVUMO TYRIMAI

3.1. TYRIMO METODIKA


Vilniaus miesto pažaidų vizualiniai tyrimai. Pagal nelygumo matavimų rezultatus, vizualinių gatvių dangų būklės apžiūrų duomenis, eismo intensyvumą, duomenis apie remontus bei gatvių techninius duomenis Vilniaus miesto gatvės buvo suskirstytos į homogeniškus ruožus. Sudarant homogeniškus ruožus, buvo atsižvelgta į gatvės nelygumą, pažaidų kiekį ir eismo intensyvumą. Kadangi minimali atkarpa, kurioje matuojamas nelygumas, yra 50 metrų, homogeniniai ruožai buvo fiksuojami 50 metrų tikslumu. Ruožus buvo stengiamasi suformuoti taip, kad jų pradžios ir pabaigos sutaptų su sankryžų vietomis, išskyrus tuos atvejus, kai dangos būklės parametrai žymiai skyrėsi [46, 47]. 
Vizualinės apžiūros (3.1 pav.) buvo atliekamos gatvę dalinant į 200 m ruoželius, išskyrus tuos ruožus, kur nelygumai ar dangos pažaidos 200 m ribose labai skiriasi arba gatvės pabaigoje. Ruožų plotai apskaičiuoti remiantis ruožo ilgio ir gatvės pločio duomenimis.

Atliekant vizualinius pažaidų tyrimus buvo fiksuojamos ir sumuojamos tokios dangos pažaidos: 
1) plyšių tinklas;
2) skersiniai plyšiai;
3) lopai;
4) duobės.

Gatvių ruožų pradžios ir pabaigos kilometras atitinka atstumą nuo taško, laikomo gatvės pradžia (pagal VGTU Kelių katedros Automobilių kelių mokslo laboratorijos gautus duomenis). Ruožai, kur vizualinės apžiūros buvo vykdomas dviem kryptimis defektuojant atskirai dešinę ir kairę važiuojamąsias dalis, pažymėti pagal tai, kuria kryptimi toje važiuojamojoje dalyje vyksta eismas tikrosios gatvės krypties atžvilgiu – pirmyn (kryptis nuo gatvės pradžios link pabaigos, arba dešinė gatvės pusė) arba atgal (kryptis nuo gatvės pabaigos link pradžios, arba kairė gatvės pusė). Ruožuose, kuriuose gatvės dešinė ir kairė važiuojamosios dalys nėra išskirtos, kryptis pažymėta “n” raide.

Eksperimentinio tyrimo metu buvo atrinktos 11 Vilniaus miesto gatvių (Kareivių g., Antakalnio g., Olandų g., Minsko pl., Dariaus ir Girėno g., Savanorių pr., Oslo g., Laisvės pr., T. Narbuto g., Geležinio Vilko g., Ukmergės g.) (3.1 ir 3.2 lentelės), kurių vizualinės apžiūros buvo atliekamos 2005 m. – 2006 m. rugpjūčio - spalio mėn. Tuo pačiu laikotarpiu buvo vykdomi miesto gatvių dangos taisymo ir remonto darbai. Kai kurių iš tirtų gatvių danga taip pat buvo taisoma. Gatvėse arba gatvių ruožuose, kur vizualinės apžiūros buvo atliktos prieš minėtus darbus, nustatyti dangos pažaidų kiekiai pagal pažaidų rūšį gali neatitikti tikrovės, nes dalis tų pažaidų galėjo būti ištaisyta. Tačiau, bendras pažeistos dangos plotas (įvertinus užlopymus ir pan.) turėjo mažai pasikeisti.

[image: image44.jpg]- .





3.1 pav. Asfalto dangų pažaidų vizualiniai tyrimai

Atliekant  asfalto dangų vizualinius tyrimus pažaidų skaičius buvo sumuojamas kiekviename 200 m ruože. Gauti duomenys buvo naudojami gatvių būklei nustatyti. Gatvių būklės nustatymui buvo naudojami 2 būdai:

· gatvių dangos suirimo lygio apskaičiavimas ir įvertinimas balais, pagal 2.2 formulę;
· dangų valdymo sistema “DAVASEMA”.
Atliekant skaičiavimus dangų valdymo sistema „Davasema“ būtina žinoti visų ruožų paskutinio remonto sluoksnio storį, visą juodos dangos storį bei pagrindo storį. Neturint šių duomenų, buvo padarytos šios prielaidos:

· paskutinio uždengto sluoksnio storis – 10 cm;

· visas juodos dangos storis visiems ruožams – 15 cm;

· pagrindo storis – 25 cm.

· vidutinis automobilių greitis 45 km/h.

Tais atvejais, kai gatvės eismo kryptys yra atskirtos skiriamąja juosta, kryptis atgal ir kryptis pirmyn buvo analizuojamos atskirai. Atskaitos taškas kryptyse yra 0, kaip pavaizduota žemiau esančiame paveiksle:




Kryptis atgal



     0




Kryptis pirmyn     0


3.1 lentelė. 2005 metais tirtų gatvių ruožai [46]
	Eil.

Nr.
	Pradžia, km
	Pabaiga,

km
	Kelio pavadinimas
	Kryptis
	Plotas,

m2
	Nelygumas,

m/km
	Pastaba

	1
	2
	3
	4
	5
	6
	7
	8

	1
	0,00
	1,32
	Dariaus ir Girėno g.
	n
	15780
	6,91
	Nuo Meistrų stotelės ženklo link oro uosto. PK 0+00.

Dariaus ir Girėno g. pabaiga prie oro uosto, sankryža su F. Vaitkaus gatve, prie šviesoforo. PK 15+17.

	2
	0,00
	1,54
	Geležinio Vilko g.
	n
	12288
	4,38
	Atkarpos pradžia važiuojant link Ukmergės pl. prie kelių išsiskyrimo ženklo prieš Ozo g. viaduką PK 0+00. Geležinio Vilko g. atkarpos pabaiga prie šviesoforo ties sankryža su Ukmergės pl. važiuojant nuo Molėtų pl. PK 15+36.

	3
	0,00
	1,09
	Geležinio Vilko g.
	n
	8720
	5,35
	Pradžia važiuojant nuo Molėtų pl. pusės link Vilniaus centro, nuo stotelės prie Visorių sodų (už stotelės nuo 1 stulpo, sena danga) PK0+00. Geležinio Vilko g. atkarpos pabaiga už viaduko virš Ateities g. prie apsisukimo ženklo PK 10+90.

	4
	0,00
	1,57
	Geležinio Vilko g.
	n
	12528
	5,00
	Pradžia važiuojant nuo automobilių salono”Škoda” (nuo Ukmergės pl.) prie kelio ženklo sustoti ir stovėti draudžiama link Molėtų pl. PK 0+00.

Geležinio Vilko g. atkarpos pabaiga ties posūkiu į Molėtų pl. pusę prie ženklo “pagrindinis kelias” PK 46+46.

	5
	1,57
	2,09
	Geležinio Vilko g.
	n
	4208
	2,49
	

	6
	2,09
	2,20
	Geležinio Vilko g.
	n
	864
	3,55
	

	7
	2,20
	2,73
	Geležinio Vilko g.
	n
	4248
	5,51
	

	8
	2,73
	4,65
	Geležinio Vilko g.
	n
	12120
	3,56
	

	9
	0,00
	0,20
	Kareivių g.
	p
	1600
	2,35
	Važiuojant nuo sankryžos su Žirmūnų g. iki Valakampių tilto. Pradžia prie pėsčiųjų perėjos ženklo. PK 0+00. Atkarpos pabaiga prie Valakampių tilto pradžios PK 6+73. 

	10
	0,20
	0,67
	Kareivių g.
	p
	3784
	3,76
	

	11
	0,00
	0,66
	Kareivių g.
	a
	5256
	2,52
	Nuo Valakampių tilto link Žirmūnų. PK 0+00. Atkarpos pabaiga prie sankryžos su Žirmūnų gatve, prie šviesoforo. PK 6+57.

	12
	0,00
	0,68
	Laisvės pr.
	p
	6800
	5,41
	Atkarpos pradžia važiuojant nuo Savanorių pr. žiedo link Oslo g. nuo juodo ventiliacijos vamzdžio (2 stulpas) PK 0+00. Laisvės pr. atkarpos pabaiga ties Oslo g. prie kelių išsiskyrimo ženklo. PK 6+80.

	13
	0,00
	0,64
	Laisvės pr.
	a
	7040
	4,84
	Atkarpa nuo Oslo g. iki Savanorių pr. žiedo, nuo žaliosios juostos pabaigos (dešinėj pusėj nuo Oslo g.) PK 0+00. Laisvės pr. pabaiga ties stulpu su ženklais: „eismas ratu“, „sankryža su pagrindiniu keliu“, ir ženklu, nurodančiu eismo juostų kryptis. PK 6+40.

	14
	0,00
	0,37
	Minsko pl.
	n
	4392
	3,14
	Važiuojant nuo Liepkalnio gatvės iš miesto. Nuo kelio numeracijos ženklo PK 0+00. Minsko plento atkarpos (dvi juostos einančios iš miesto) pabaiga prie Vilniaus ribos ženklo. PK 3+66.

	15
	0,00
	1,45
	Olandų g.
	p
	11576
	6,15
	Pradžia važiuojant link Antakalnio g. už Belmonto žiedo nuo pėsčiųjų perėjos ženklo (dešinėje pusėje) lygiagrečiai su ”Lukoil” degaline PK 0+00.

Olandų g. pabaiga prie Olandų žiedo (su Antakalnio g.) prie ženklo, nurodančio kryptį į Panevėžį, Uteną, Švenčionis PK 14+47.


3.1 lentelės tęsinys
	1
	2
	3
	4
	5
	6
	7
	8

	16
	0,00
	1,39
	Olandų g.
	a
	11152
	5,66
	Pradžia važiuojant nuo Olandų žiedo link Zarasų g. pradedant nuo stulpo su kelių ženklinimo ženklu (A3, A15, 103) PK 0+00. Olandų g. pabaiga prieš sankryžą su Polocko g. prie pėsčiųjų perėjos ženklo PK 13+94.

	17
	0,00
	0,79
	Oslo g.
	p
	14184
	4,06
	Važiuojant link Gariūnų nuo Laisvės pr., nuo ženklo „apvažiuoti iš dešinės arba kairės“. PK 0+00. Oslo g. atkarpos pabaiga ( 2 juostos), ties pėsčiųjų viaduku, prie stacionaraus greičio matuoklio. PK 7+88.

	18
	0,00
	0,40
	Oslo g.
	p
	7200
	5,13
	Važiuojant nuo pėsčiųjų viaduko link Gariūnų, nuo stacionaraus greičio matuoklio. PK 0+00 (kur buvo PK 7+88). Oslo g. atkarpos pabaiga, tilto per Nerį galas, prie metalinių sandūrų. PK 22+12 (tiltas matuotas).

	19
	0,40
	2,21
	Oslo.g
	p
	32616
	3,47
	

	20
	0,00
	0,20
	Oslo g.
	a
	3600
	6,21
	Važiuojant nuo Gariūnų link Laisvės pr., nuo tilto per Nerį metalinių sandūrų (tiltas matuojamas) PK 0+00. Oslo g. atkarpos pabaiga prie pėsčiųjų viaduko esančio stacionaraus greičio matuoklio PK 22+05.

	21
	0,20
	1,60
	Oslo g.
	a
	25200
	3,20
	

	22
	1,60
	2,21
	Oslo.g
	a
	10890
	2,28
	

	23
	0,00
	0,82
	Oslo.g
	a
	14760
	5,42
	Važiuojant link Laisvės pr. nuo pėsčiųjų viaduko, nuo stacionaraus matuoklio. PK 0+00. Oslo g. atkarpos pabaiga, susikirtimas su Laisvės pr., žaliosios salelės pabaiga dešinėje pusėje. PK 8+20.

	24
	0,00
	0,50
	Savanorių pr.
	n
	5000
	3,58
	Pradžia važiuojant nuo Vilkpėdės g. link Riovonių g. PK 0+00. Savanorių pr. atkarpos pabaiga ties sankryža su Riovonių g. prie šviesoforo prieš sankryža PK 5+00.

	25
	0,00
	1,80
	Savanorių pr.
	p
	18000
	2,77
	Atkarpos pradžia važiuojant nuo sankryžos su Riovonių g. prie pėsčiųjų perėjos šviesoforo link Kauno pusės PK 0+00.

Savanorių pr. atkarpos pabaiga pravažiavus Vilniaus miesto ribos pabaigos ženklą ties nauja danga, važiuojant nuo sankryžos su Riovonių g. link Kauno PK 43+41.

	26
	1,80
	4,34
	Savanorių pr.
	p
	25410
	3,95
	

	27
	0,00
	0,80
	Savanorių pr.
	a
	8000
	2,88
	Atkarpos pradžia važiuojant nuo Kauno pusės link Vilniaus miesto centro (nuo Vilniaus miesto ribos pradžios ženklo prieš viaduką) PK 0+00.Savanorių pr. atkarpos pabaiga prie sankryžos su Riovonių g. (prie šviesoforo) PK 42+82.

	28
	0,80
	2,80
	Savanorių pr.
	a
	20000
	3,27
	

	29
	2,80
	4,28
	Savanorių pr.
	a
	14820
	3,40
	

	30
	0,00
	2,36
	T.Narbuto g.
	a
	23550
	2,81
	Pradžia, važiuojant nuo Pedagoginio universiteto žiedo, nuo stotelės „Pedagoginis universitetas“ link Laisvės pr. PK 0+00. Pabaiga prie Laisvės pr., prie ženklo nurodančio kryptį į Kauną ir Gardiną (naujos dangos pradžia). PK 23+55.

	31
	0,00
	2,39
	T.Narbuto g.
	p
	23880
	3,20
	Važiuojant nuo Laisvės pr. link Pedagoginio universiteto. Nuo naujos dangos pabaigos PK 0+00. Pabaiga prie Pedagoginio universiteto žiedo, prie stotelės „Pedagoginis universitetas“ PK 23+88.

	32
	0,00
	0,20
	Ukmergės g
	p
	3800
	1,95
	Atkarpos pradžia važiuojant nuo sankryžos su Geležinio vilko g. link Panevėžio pusės, pradžia prie kelių išsiskyrimo ženklo prieš Ozo g. viaduką PK 0+00. Sankryža su Laisvės pr. ir P. Žadeikos g. PK 26+00. Atkarpos pabaiga prie Vilniaus miesto ribos ženklu (važiuojant link Panevėžio) PK 38+92.

	33
	0,20
	1,20
	Ukmergės g
	p
	19000
	3,62
	


3.1 lentelės tęsinys
	1
	2
	3
	4
	5
	6
	7
	8

	34
	1,20
	3,89
	Ukmergės g
	p
	51148
	2,35
	

	35
	0,00
	0,80
	Ukmergės g
	a
	15200
	3,20
	Atkarpos pradžia važiuojant nuo Panevėžio pusės (nuo miesto pradžios ženklo) link Geležinio vilko g.  PK 0+00.

Sankryža su Laisvės pr. ir P. Žadeikos g. PK 12+00. Atkarpos pabaiga pravažiavus po Ozo g. viaduku, prie autobusų sustojimo stotelės “Šeškinė” PK 37+85.


3.2 lentelė. 2006 metais tirtų gatvių ruožai [47]
	Eil.

Nr.
	Pradžia, km
	Pabaiga,

km
	Kelio pavadinimas
	Kryptis
	Plotas,

m2
	Nelygumas,

m/km
	Pastaba

	1
	0,00
	0,80
	Antakalnio g.
	Nesvarbu
	12800
	4,15
	Pradžia prie Olandų žiedo, prie pėsčiųjų perėjos ženklo, važiuojant link Nemenčinės pl. Atkarpo pabaiga prie šviesoforo tie sankryža su Žolyno g.

	2
	0,80
	1,00
	Antakalnio g.
	Nesvarbu
	3200
	6,08
	

	3
	1,00
	2,15
	Antakalnio g.
	Nesvarbu
	17824
	4,96
	

	4
	0,00
	0,91
	Dariaus ir Girėno g.
	Nesvarbu
	15984
	3,95
	Pradžia nuo sankryžos su Žirnių g., nuo stulpo su ženklu „60“. Ruožo pabaiga prieš sankryža su Pelesos g., prie šviesoforo.

	5
	0,00
	7,81
	Laisvės pr.
	Pirmyn
	153820
	4,73
	Pradžia prie kelio ženklo „Sustoti draudžiama“, važiuojant nuo sankryžos su Pašilaičių g. link Oslo g. Pabaiga ties sankryža su Oslo g., prie žalios skiriamosios juostos pabaigos.

	6
	0,00
	0,60
	Laisvės pr.
	Atgal
	11320
	3,05
	Pradžia nuo sankryžos su Oslo g., prie žaliosios skiriamosios juostos pradžios nuo ženklo „Apvažiuoti iš dešinės arba kairės“, važiuojant link Pašilaičių g. Pabaiga prie sankryžos su Pašilaičių g., prie stulpo Nr. 599

	7
	0,60
	3,80
	Laisvės pr.
	Atgal
	64000
	4,26
	

	8
	3,80
	4,20
	Laisvės pr.
	Atgal
	8000
	2,50
	

	9
	4,20
	5,20
	Laisvės pr.
	Atgal
	20000
	3,40
	

	10
	5,20
	5,31
	Laisvės pr.
	Atgal
	2280
	3,41
	

	11
	5,31
	6,80
	Laisvės pr.
	Atgal
	28840
	4,92
	

	12
	6,80
	6,98
	Laisvės pr.
	Atgal
	3600
	6,67
	

	13
	6,98
	7,60
	Laisvės pr.
	Atgal
	11820
	6,05
	

	14
	0,00
	0,20
	Savanorių pr.
	Nesvarbu
	3800
	3,48
	Pradžia nuo Geležinio Vilko g. link Konarskio g. Pabaiga ties sankryža su Konarskio g.

	15
	0,20
	0,40
	Savanorių pr.
	Nesvarbu
	3800
	4,86
	

	16
	0,40
	1,78
	Savanorių pr.
	Nesvarbu
	25783
	3,89
	


Eismo intensyvumo tyrimai. Vilniaus miesto gatvių eismo intensyvumo tyrimams 2005 m. – 2006 m. (rugpjūčio – spalio mėnesiais) pasirinktose gatvėse buvo naudojami guminiai vamzdiniai davikliai ir mobilieji eismo skaitikliai (MARKSMAN 660) (3.2 pav.). Eismo intensyvumo tyrimai buvo atliekami šiuose gatvių ruožuose: Kareivių g. (tarp Valakučių tilto – Žirmūnų g., matuotas 4-ių eismo juostų intensyvumas), Olandų g. (tarp Vasaros g. – Dailidžių g., matuotas 4-ių eismo juostų intensyvumas), Minsko pl. (tarp Gurių g. – Liepkanio g., matuotas 4-ių eismo juostų intensyvumas), Dariaus ir Girėno g. (tarp Dzūkų g. – Žirnių g., matuotas 4-ių eismo juostų intensyvumas), Savanorių pr. (tarp Pakalniškių g. – Sausupio g., matuotas 6-ių eismo juostų intensyvumas), Oslo g. (tarp Titnago g. – Erfurto g., matuotas 4-ių eismo juostų intensyvumas), Laisvės pr. (tarp Oslo g. – Architektų g., matuotas 4-ių eismo juostų intensyvumas), Laisvės pr. (tarp Viršuliškių g. – Buivydiškių g., matuotas 4-ių eismo juostų intensyvumas), T. Narbuto g. (tarp Paribio g. – Laisvės pr., matuotas 4-ių eismo juostų intensyvumas), Ukmergės g. (tarp Musninkų g. – Ozo g., matuotas 6-ių eismo juostų intensyvumas), Geležinio Vilko g. (tarp Didlaukio g. – Ozo g., matuotas 4-ių eismo juostų intensyvumas). Atliekant intensyvumo matavimus informacija apie pravažiuojančias transporto priemones kaupiama skaitiklio atmintyje. Šią informaciją naudojant papildomą programą galima perkelti į asmeninio kompiuterio atmintį. MARKSMAN 660 neturi jokių valdymo rankenėlių, visas skaitiklio valdymas ir informacijos nustatymas atliekamas per prijungimą į personalinį kompiuterį. Matuojant transporto eismo intensyvumą su vamzdiniais davikliais, transportas yra klasifikuojamas pagal 2.3 lentelėje nurodytas klases.

3.2 pav. Transporto eismo intensyvumo matavimai atliekami naudojant vamzdinius daviklius

2006 m. – 2007 m. Vilniaus Gedimino technikos universiteto Kelių katedros Automobilių kelių mokslo laboratorija 11-likoje Vilniaus miesto greito eismo gatvių stacionarias eismo intensyvumo matavimo stoteles. Šios stotelės įrengtos: Kareivių g., Antakalnio g., Olandų g., Minsko pl., Dariaus ir Girėno g., Savanorių pr., Oslo g., Laisvės pr., T. Narbuto g., Ukmergės g., Geležinio Vilko g. Iš viso buvo įrengta 12 nuolatinių transporto eismo intensyvumo matavimo stotelių. Laisvės pr. eismo intensyvumo matavimo stotelės buvo įrengtos 2 ruožuose. Nuolatinės transporto eismo intensyvumo matavimo stotelės įrengtos tuose pačiuose matavimo ruožuose, kaip ir 2005 m. – 2006 m. buvo atlikti matavimai nauodojant vamzdinius daviklius. Šiose vietose transporto eismo intensyvumui matuoti įrengti asfalto dėvimojo sluoksnio dangoje kilpiniai davikliai. Matavimai pradėti iš karto po stotelių įrengimo 2007 m. balandžio 25 d. Vienoje stacionariai įrengtoje stotelėje automatinis skaičiuoklis – klasifikatorius Marksman 660 yra paliekamas vienai savaitei. Po savaitės nuskaičius sukauptus duomenis, skaičiuoklis pervežamas į kitą stacionariai įrengtą stotelę. Transporto eismo intensyvumo matavimų stotelės parodytos 3.3 paveiksle.
[image: image46.jpg]


[image: image47.jpg]



3.3 pav. Transporto eismo intensyvumo matavimo stotelės įrengtos Vilniaus miesto gatvėse

Klasifikatorius MARKSMAN 660 transporto priemonės klasifikuoja pagal EUR6 klasifikavimo lentelę (3.3 lentelė). Transporto priemonės priskyrimas atitinkamai klasei priklauso nuo transporto priemonės ilgio, aukščio tarp dangos paviršiaus ir transporto priemonės dugno.

3.3 lentelė. Automobilių klasifikavimas automatiniu skaitikliu – klasifikatoriumi  MARKSMAN 660 stacionariuose postuose pagal EUR6

	Klasė
	Transporto priemonės
	Transporto priemonių ilgio ribos, m
	Dugno lygis
	Pastaba
	Sutartinis žymėjimas

	KL1
	Motociklai
	0 – 2,50
	x
	Lietuvoje naudojami skaitikliai šios klasė nefiksuoja, nes atstumas tarp kilpų yra didesnis kaip 1, 5 m
	MOTOC

	KL2
	Lengvieji automobiliai, miniautobusai
	2,50 – 4,80
	x
	–
	LA, MINIAUT

	KL3
	Lengvieji automobiliai su priekaba
	7,00 – 10,00
	žemas
	–
	LA

	KL4
	Lengvieji sunkvežimiai

Sunkiasvoriai krovininiai automobiliai be priekabų ar puspriekabių
	4,80 – 6,00

6,00 – 7,00 

6,00 – 11,0
	x

žemas

aukštas
	–
	LS, VS1, VS2, 3AŠ

	KL5
	Sunkiasvoriai krovininiai automobiliai
	11,0 – 18,0
	aukštas
	Dalis šios klasės automobilių patenka į 6 klasę, nes turi žemus dugnus
	4AŠ, 5 AŠ

	KL6
	Autobusai
	10,0 -18,0
	žemas
	Į šią klasę patenka 5 klasės automobiliai su žemais dugnais
	BUS (4AŠ, 5 AŠ)


x – dugno lygis neturi įtakos
3.2. VIZUALIAI NUSTATYTŲ ASFALTO DANGŲ
PAŽAIDŲ REZULTATAI IR JŲ VERTINIMAS

Atliekant gatvių asfalto dangų pažaidų vizualinę apžiūrą, matuojamos pažaidos (plyšių tinklas, skersiniai plyšiai, duobės, lopai) buvo suskirstytos ir į tris grupes – mažos, vidutinės, didelės, pagal 2.1 lentelę (žr. 2 skyrių). Gautos suminės atitinkamų gatvių pažaidos pateiktos 3.4 ir 3.5 lentelėse. Naudojant 2.2 formulę ir įstačius gatvės atitinkamus pažaidų kiekius, paskaičiuotas kiekvienos gatvės asfalto dangos suirties lygis D. Gauti rezultatai pateikti 3.6 lentelėje. Paskaičiuotas asfalto dangos suirties lygis D tirtuose gatvių ruožuose kinta nuo 1,21 % iki 42,29 %. Pagal gautą dangos suirties lygį iš 2.4 lentelės (žr. 2 skyrių) nustatoma gatvių dangos būklė ir įvertinama balais nuo 1 iki 10. Atlikus skaičiavimus tirtiems gatvių ruožams ir įvertinus juos balais buvo nustatytos šios asfalto dangos būklės: labai gera, gera, pakankama, patenkinama, ribinė (kritinė), bloga, visai bloga. Mažiausiai pažeistas gatvės ruožas – T. Narbuto g., matuoto ruožo ilgis 2,36 km (Pradžia, važiuojant nuo Pedagoginio universiteto žiedo, nuo stotelės „Pedagoginis universitetas“ link Laisvės pr. PK 0+00. Pabaiga prie Laisvės pr., prie ženklo nurodančio kryptį į Kauną ir Gardiną (naujos dangos pradžia). PK 23+55.). Šio gatvės ruožo būklė įvertinta 9 balais (D=1,21 %) – labai gera. Labiausiai pažeistas gatvės ruožas – Geležinio Vilko g., matuoto ruožo ilgis 1,54 km (Atkarpos pradžia važiuojant link Ukmergės pl. prie kelių išsiskyrimo ženklo prieš Ozo g. viaduką PK 0+00. Geležinio Vilko g. atkarpos pabaiga prie šviesoforo ties sankryža su Ukmergės pl. važiuojant nuo Molėtų pl. PK 15+36.). Šio gatvės ruožo būklė įvertinta 1 balu (D=42,29 %) – visai bloga. Didžiausią įtaką tokiai dangos būklei turėjo: dideli plyšių tinklai, kurių bendras plotas 591 m2, vidutinio dydžio bei dideli skersiniai plyšiai, kurie atitinkamai sudarė 628,5 m ir 614 m ilgio matavimo ruože, maži bei vidutinio dydžio lopai – 2791 m2 ir 457 m2.
3.4 lentelė. 2005 m. vizualiai matuotų gatvių asfalto dangos nustatyti pažaidų kiekiai [48]
	Gatvės pavadinimas
	Gatvės ilgis, km
	Plyšių tinklas, m2
	Skersiniai plyšiai, m
	Lopai, m2
	Duobės, m2
	Plotas, m2

	
	
	M
	V
	D
	M
	V
	D
	M
	V
	D
	M
	V
	D
	

	Dariaus ir Girėno g.
	0,00-1,32
	55
	112,5
	13
	244,5
	290
	93
	2412
	604,5
	4
	0,3
	
	
	15780

	Geležinio Vilko g.
	0,00-1,54
	153,5
	353
	591
	362,5
	628,5
	614
	2791
	457
	47
	0,3
	
	2
	12288

	Geležinio Vilko g.
	0,00-1,09
	32
	52
	56
	80
	71
	125
	547
	54
	14
	3
	
	
	8720

	Geležinio Vilko g.
	0,00-4,65
	9
	37
	6
	154
	136
	27
	967
	53
	11
	
	
	2
	42688

	Kareivių g.
	0,00-0,67
	
	6
	
	243
	399
	
	
	
	
	4
	
	
	5384

	Kareivių g.
	0,00-0,66
	
	
	
	
	550
	
	1
	
	
	
	
	
	5256

	Laisvės pr.
	0,00-0,68
	5
	2
	98
	19
	73
	145
	566
	87
	10
	29
	
	1
	6800

	Laisvės pr.
	0,00-0,64
	
	
	
	10
	37
	64
	777
	17
	
	23
	
	
	7040

	Minsko pl.
	0,00-0,37
	
	5
	3
	37
	129
	6
	114
	19
	5
	1,1
	0,5
	
	4392

	Olandų g.
	0,00-1,45
	8
	46
	64
	572
	229
	251
	1317
	371
	143
	1
	
	1
	11576

	Olandų g.
	0,00-1,39
	5
	25
	10
	397
	275
	154
	871
	131
	45
	
	0,5
	
	11152

	Oslo g.
	0,00-0,79
	2
	43
	168
	56
	152
	182
	479
	26
	
	
	
	
	14184

	Oslo g.
	0,00-2,21
	50
	34
	12
	121
	187
	41
	574
	120
	16
	
	
	
	39816

	Oslo g.
	0,00-2,21
	161
	120
	27
	317
	366
	329
	1546
	596
	48
	0,5
	
	
	39690

	Oslo g.
	0,00-0,82
	1
	94
	36
	225
	204
	81
	147
	121
	
	
	
	
	14760

	Savanorių pr.
	0,00-4,34
	6,5
	86,5
	44
	369
	1527
	
	612
	59
	
	2
	
	
	48410

	Savanorių pr.
	0,00-4,28
	2
	92
	6
	562
	1664
	
	1412
	104
	
	0,2
	
	
	42820

	T. Narbuto g.
	0,00-2,36
	8
	3
	
	399
	135
	
	4
	2
	0,5
	
	
	
	23550

	T. Narbuto g.
	0,00-2,39
	
	
	500
	9
	1
	0,5
	1
	
	
	
	
	
	23880

	Ukmergės g.
	0,00-3,89
	51
	39
	9
	74
	1793
	9
	247
	41
	2
	1,1
	0,8
	0,6
	73948

	Ukmergės g.
	0,00-3,79
	
	43
	12
	227
	857
	5
	417
	47
	
	
	0,5
	2
	71915


3.5 lentelė. 2006 m. vizualiai matuotų gatvių asfalto dangos nustatyti pažaidų kiekiai [48]
	Gatvės pavadinimas
	Gatvės ilgis, km
	Plyšių tinklas, m2
	Skersiniai plyšiai, m
	Lopai, m2
	Duobės, m2
	Plotas, m2

	
	
	M
	V
	D
	M
	V
	D
	M
	V
	D
	M
	V
	D
	

	Antakalnio g.
	00,0-2,15
	2,5
	
	
	636
	265
	41,5
	376
	58
	7
	1,1
	1,1
	0,4
	33824

	Dariaus ir Girėno g.
	00,0-0,91
	5
	6
	
	263
	238
	207
	50
	16
	4
	
	
	
	15984

	Laisvės pr.
	0,00-7,81
	
	31
	96
	1409
	862
	1776
	3366
	1367
	285
	6,5
	1
	17,5
	153820

	Laisvės pr.
	0,00-7,60
	2
	18
	119
	478
	904
	1159
	3588
	1545
	580
	
	
	3
	149860

	Savanorių pr.
	0,00-1,78
	
	12
	
	212
	445
	210
	304
	6
	
	
	
	
	33383


3.6 lentelė. 2005 m. – 2006 m. vizualiai tirtų gatvių apskaičiuotas dangos suirimas D, %
	Eil. Nr.
	Gatvės pavadinimas
	Gatvės ilgis, km
	D, %

	
	
	
	

	1.
	Dariaus ir Girėno g.
	0,00-1,32
	22,27

	2.
	Geležinio Vilko g.
	0,00-1,54
	42,29

	3.
	Geležinio Vilko g.
	0,00-1,09
	10,28

	4.
	Geležinio Vilko g.
	0,00-4,65
	2,91

	5.
	Kareivių g.
	0,00-0,67
	6,15

	6.
	Kareivių g.
	0,00-0,66
	5,25

	7.
	Laisvės pr.
	0,00-0,68
	13,48

	8.
	Laisvės pr.
	0,00-0,64
	12,39

	9.
	Minsko pl.
	0,00-0,37
	5,32

	10.
	Olandų g.
	0,00-1,45
	21,40

	11.
	Olandų g.
	0,00-1,39
	13,45

	12.
	Oslo g.
	0,00-0,79
	6,44

	13.
	Oslo g.
	0,00-2,21
	2,46

	14.
	Oslo g.
	0,00-2,21
	7,57

	15.
	Oslo g.
	0,00-0,82
	4,43

	16.
	Savanorių pr.
	0,00-4,34
	3,63

	17.
	Savanorių pr.
	0,00-4,28
	6,37

	18.
	T. Narbuto g.
	0,00-2,36
	1,21

	19.
	T. Narbuto g.
	0,00-2,39
	2,12

	20.
	Ukmergės g.
	0,00-3,89
	1,80

	21.
	Ukmergės g.
	0,00-3,79
	1,48

	22.
	Antakalnio g.
	00,0-2,15
	2,71

	23.
	Dariaus ir Girėno g.
	00,0-0,91
	2,72

	24.
	Laisvės pr.
	0,00-7,81
	4,68

	25.
	Laisvės pr.
	0,00-7,60
	4,75

	26.
	Savanorių pr.
	0,00-1,78
	2,26



Tirtų gatvių ruožai įvertinti 9 balams, esant labai gerai dangos būklei:

T. Narbuto g. Ruožo ilgis 2,36 km, D=1,21 %.
Ukmergės g. Tiriamo ruožo ilgis 3,79 km (Atkarpos pradžia važiuojant nuo Panevėžio pusės (nuo miesto pradžios ženklo) link Geležinio vilko g. PK 0+00. Sankryža su Laisvės pr. ir P. Žadeikos g. PK 12+00. Atkarpos pabaiga pravažiavus po Ozo g. viaduku, prie autobusų sustojimo stotelės “Šeškinė” PK 37+85.). D=1,48 %. Didžiausios pažaidos: vidutinio dydžio skersiniai plyšiai (857 m) bei maži lopai (417 m2).

Ukmergės g. Tiriamo ruožo ilgis 3,89 km (Atkarpos pradžia važiuojant nuo sankryžos su Geležinio vilko g. link Panevėžio pusės, pradžia prie kelių išsiskyrimo ženklo prieš Ozo g. viaduką PK 0+00. Sankryža su Laisvės pr. ir P. Žadeikos g. PK 26+00. Atkarpos pabaiga prie Vilniaus miesto ribos ženklu (važiuojant link Panevėžio) PK 38+92.). D=1,80 %. Didžiausios pažaidos: vidutinio dydžio skersiniai plyšiai (1793 m) bei maži lopai (247 m2).
T. Narbuto g. Tiriamo ruožo ilgis 2,39 km (Važiuojant nuo Laisvės pr. link Pedagoginio universiteto. Nuo naujos dangos pabaigos PK 0+00. Pabaiga prie Pedagoginio universiteto žiedo, prie stotelės „Pedagoginis universitetas“ PK 23+88.). D=2,12 %. Nustatytos didžiausios pažaidos – dideli plyšių tinklai (500 m2).
Savanorių pr. Tiriamo ruožo ilgis 1,78 km (Pradžia nuo Geležinio Vilko g. link Konarskio g. Pabaiga ties sankryža su Konarskio g.). D=2,26 %. Nustatytos didžiausios pažaidos – maži, vidutiniai, dideli skersiniai plyšiai (atitinkamai 212 m, 445 m, 210 m) bei maži lopai (304 m2).
Oslo g. Tiriamo ruožo ilgis 2,21 km (Važiuojant nuo pėsčiųjų viaduko link Gariūnų, nuo stacionaraus greičio matuoklio. PK 0+00 (kur buvo PK 7+88). Oslo g. atkarpos pabaiga, tilto per Nerį galas, prie metalinių sandūrų. PK 22+12 (tiltas matuotas).). D=2,46 %. Nustatytos didžiausios pažaidos – maži, vidutiniai skersiniai plyšiai (atitinkamai 121 m, 187 m) bei maži ir vidutinio dydžio lopai (atitinkamai 574 m2, 120 m2).
Antakalnio g. Tiriamo ruožo ilgis 2,15 km (Pradžia prie Olandų žiedo, prie pėsčiųjų perėjos ženklo, važiuojant link Nemenčinės pl. Atkarpo pabaiga prie šviesoforo tie sankryža su Žolyno g.). D=2,71 %. Nustatytos didžiausios pažaidos – maži, vidutiniai skersiniai plyšiai (atitinkamai 636 m, 265 m) bei maži lopai (376 m2).
Dariaus ir Girėno g. Tiriamo ruožo ilgis 0,91 km (Pradžia nuo sankryžos su Žirnių g., nuo stulpo su ženklu „60“. Ruožo pabaiga prieš sankryža su Pelesos g., prie šviesoforo.). D=2,72 %. Nustatytos didžiausios pažaidos – maži, vidutiniai, dideli skersiniai plyšiai (atitinkamai 263 m, 238 m, 207 m).
Geležinio Vilko g. Tiriamo ruožo ilgis 4,65 km (Pradžia važiuojant nuo automobilių salono”Škoda” (nuo Ukmergės pl.) prie kelio ženklo sustoti ir stovėti draudžiama link Molėtų pl. PK 0+00. Geležinio Vilko g. atkarpos pabaiga ties posūkiu į Molėtų pl. pusę prie ženklo “pagrindinis kelias” PK 46+46.). D=2,91 %. Nustatytos didžiausios pažaidos – maži, vidutiniai skersiniai plyšiai (atitinkamai 154 m, 136 m) bei maži lopai (967 m2).
Tirtų gatvių ruožai įvertinti 8 balams, esant gerai dangos būklei):
Savanorių pr. Tiriamo ruožo ilgis 4,34 km (Atkarpos pradžia važiuojant nuo sankryžos su Riovonių g. prie pėsčiųjų perėjos šviesoforo link Kauno pusės PK 0+00. Savanorių pr. atkarpos pabaiga pravažiavus Vilniaus miesto ribos pabaigos ženklą ties nauja danga, važiuojant nuo sankryžos su Riovonių g. link Kauno PK 43+41). D=3,63 %. Nustatytos didžiausios pažaidos – vidutiniai skersiniai plyšiai (1527 m) bei maži lopai (612 m2).
Oslo g. Tiriamo ruožo ilgis 0,82 km (Važiuojant link Laisvės pr. nuo pėsčiųjų viaduko, nuo stacionaraus matuoklio. PK 0+00. Oslo g. atkarpos pabaiga, susikirtimas su Laisvės pr., žaliosios salelės pabaiga dešinėje pusėje. PK 8+20.). D=4,43 %. Nustatytos didžiausios pažaidos – maži, vidutiniai skersiniai plyšiai (atitinkamai 225 m, 204 m) bei maži ir vidutinio dydžio lopai (atitinkamai 147 m2, 121 m2).
Laisvės pr. Tiriamo ruožo ilgis 7,81 km (Pradžia prie kelio ženklo „Sustoti draudžiama“, važiuojant nuo sankryžos su Pašilaičių g. link Oslo g. Pabaiga ties sankryža su Oslo g., prie žalios skiriamosios juostos pabaigos.). D=4,68 %. Nustatytos didžiausios pažaidos – maži, vidutiniai, dideli skersiniai plyšiai (atitinkamai 1409 m, 862 m, 1776 m) bei maži ir vidutinio dydžio lopai (atitinkamai 3366 m2, 1367 m2).
Laisvės pr. Tiriamo ruožo ilgis 7,60 km (Pradžia nuo sankryžos su Oslo g., prie žaliosios skiriamosios juostos pradžios nuo ženklo „Apvažiuoti iš dešinės arba kairės“, važiuojant link Pašilaičių g. Pabaiga prie sankryžos su Pašilaičių g., prie stulpo Nr. 599). D=4,75 %. Nustatytos didžiausios pažaidos – vidutiniai, dideli skersiniai plyšiai (atitinkamai 904 m, 1159 m) bei maži ir vidutinio dydžio lopai (atitinkamai 3588 m2, 1545 m2).
Kareivių g. Tiriamo ruožo ilgis 0,66 km (Nuo Valakampių tilto link Žirmūnų. PK 0+00. Atkarpos pabaiga prie sankryžos su Žirmūnų gatve, prie šviesoforo. PK 6+57.). D=5,25 %. Nustatytos didžiausios pažaidos – vidutiniai skersiniai plyšiai (550 m).
Minsko pl. Tiriamo ruožo ilgis 0,37 km (Važiuojant nuo Liepkalnio gatvės iš miesto. Nuo kelio numeracijos ženklo PK 0+00. Minsko plento atkarpos (dvi juostos einančios iš miesto) pabaiga prie Vilniaus ribos ženklo. PK 3+66.). D=5,32 %. Nustatytos didžiausios pažaidos – vidutiniai skersiniai plyšiai (129 m) bei maži lopai (114 m2).
Tirtų gatvių ruožai įvertinti 7 balams, esant pakankamai dangos būklei:
Kareivių g. Tiriamo ruožo ilgis 0,67 km (Važiuojant nuo sankryžos su Žirmūnų g. iki Valakampių tilto. Pradžia prie pėsčiųjų perėjos ženklo. PK 0+00. Atkarpos pabaiga prie Valakampių tilto pradžios PK 6+73.). D=6,15 %. Nustatytos didžiausios pažaidos – maži ir vidutiniai skersiniai plyšiai (atitinkamai 243 m, 399 m).
Savanorių pr. Tiriamo ruožo ilgis 4,28 km (Atkarpos pradžia važiuojant nuo Kauno pusės link Vilniaus miesto centro (nuo Vilniaus miesto ribos pradžios ženklo prieš viaduką) PK 0+00.Savanorių pr. atkarpos pabaiga prie sankryžos su Riovonių g. (prie šviesoforo) PK 42+82.). D=6,37 %. Nustatytos didžiausios pažaidos – vidutiniai skersiniai plyšiai (1664 m) bei maži lopai (1412 m2).
Oslo g. Tiriamo ruožo ilgis 0,79 km (Važiuojant link Gariūnų nuo Laisvės pr., nuo ženklo „apvažiuoti iš dešinės arba kairės“. PK 0+00. Oslo g. atkarpos pabaiga ( 2 juostos), ties pėsčiųjų viaduku, prie stacionaraus greičio matuoklio. PK 7+88.). D=6,44 %. Nustatytos didžiausios pažaidos – maži lopai (479 m2).
Oslo g. Tiriamo ruožo ilgis 2,21 km (Važiuojant nuo Gariūnų link Laisvės pr., nuo tilto per Nerį metalinių sandūrų (tiltas matuojamas) PK 0+00. Oslo g. atkarpos pabaiga prie pėsčiųjų viaduko esančio stacionaraus greičio matuoklio PK 22+05.). D=7,57 %. Nustatytos didžiausios pažaidos – maži, vidutiniai, dideli skersiniai plyšiai (atitinkamai 317 m, 366 m, 329 m) bei maži ir vidutinio dydžio lopai (atitinkamai 1546 m2, 596 m2).
Tirtos gatvės ruožas įvertintas 6 balams, esant patenkinamai dangos būklei:
Geležinio Vilko g. Tiriamo ruožo ilgis 1,09 km (Pradžia važiuojant nuo Molėtų pl. pusės link Vilniaus centro, nuo stotelės prie Visorių sodų (už stotelės nuo 1 stulpo, sena danga) PK0+00. Geležinio Vilko g. atkarpos pabaiga už viaduko virš Ateities g. prie apsisukimo ženklo PK 10+90.). D=10,28 %. Nustatytos didžiausios pažaidos – maži lopai (547 m2).
Tirtų gatvių ruožai įvertinti 5 balams, esant ribinei (kritinei) dangos būklei:
Laisvės pr. Tiriamo ruožo ilgis 0,64 km (Atkarpa nuo Oslo g. iki Savanorių pr. žiedo, nuo žaliosios juostos pabaigos (dešinėj pusėj nuo Oslo g.) PK 0+00. Laisvės pr. pabaiga ties stulpu su ženklais: „eismas ratu“, „sankryža su pagrindiniu keliu“, ir ženklu, nurodančiu eismo juostų kryptis. PK 6+40.). D=12,39 %. Nustatytos didžiausios pažaidos – maži lopai (777 m2).
Olandų g. Tiriamo ruožo ilgis 1,39 km (Pradžia važiuojant nuo Olandų žiedo link Zarasų g. pradedant nuo stulpo su kelių ženklinimo ženklu (A3, A15, 103) PK 0+00. Olandų g. pabaiga prieš sankryžą su Polocko g. prie pėsčiųjų perėjos ženklo PK 13+94.). D=13,45 %. Nustatytos didžiausios pažaidos – maži lopai (871 m2).
Laisvės pr. Tiriamo ruožo ilgis 0,68 km (Atkarpos pradžia važiuojant nuo Savanorių pr. žiedo link Oslo g. nuo juodo ventiliacijos vamzdžio (2 stulpas) PK 0+00. Laisvės pr. atkarpos pabaiga ties Oslo g. prie kelių išsiskyrimo ženklo. PK 6+80.). D=13,48 %. Nustatytos didžiausios pažaidos – maži lopai (566 m2).
Tirtų gatvių ruožai įvertinti 3 balams, esant blogai dangos būklei:
Olandų g. Tiriamo ruožo ilgis 1,45 km (Pradžia važiuojant link Antakalnio g. už Belmonto žiedo nuo pėsčiųjų perėjos ženklo (dešinėje pusėje) lygiagrečiai su ”Lukoil” degaline PK 0+00. Olandų g. pabaiga prie Olandų žiedo (su Antakalnio g.) prie ženklo, nurodančio kryptį į Panevėžį, Uteną, Švenčionis PK 14+47.). D=21,40 %. Nustatytos didžiausios pažaidos – maži skersiniai plyšiai (572 m) bei maži ir vidutiniai lopai (atitinkamai 1317 m2, 371 m2).
Dariaus ir Girėno g. Tiriamo ruožo ilgis 1,32 km (Nuo Meistrų stotelės ženklo link oro uosto. PK 0+00. Dariaus ir Girėno g. pabaiga prie oro uosto, sankryža su F. Vaitkaus gatve, prie šviesoforo. PK 15+17). D=22,27 %. Nustatytos didžiausios pažaidos – maži ir vidutiniai lopai (atitinkamai 2411,5 m2, 604,5 m2).
Tirtos gatvės ruožas įvertintas 1 balui, esant visai blogai dangos būklei:
Geležinio Vilko g. Tiriamo ruožo ilgis 1,54 km, D=42,29 %.


Tirtų gatvių asfalto dangos būklės, priklausomai nuo dangos suirties lygio pasiskirstymo grafikai pateikti 3.4 paveiksle.

3.4 pav. Tirtų gatvių ruožų asfalto dangos būklės, priklausomai nuo paskaičiuoto dangos suirties masto D verčių: a) labai gera; b) gera; c) pakankama; d) patenkinama; e) ribinė (kritinė); f) bloga; g) visai bloga

Naudojant dangų valdymo sistemą „Davasema“ asfalto dangų būklei įvertinti, duomenys apie pažaidas buvo suvedami į programą. Programa apdorojusi suvestus duomenis sudaro prioritetinį remontuotinų gatvių sąrašą.
3.3. TRANSPORTO EISMO INTENSYVUMO MATAVIMŲ

REZULTATAI IR JŲ VERTINIMAS


2005 m. – 2006 m. transporto eismo intensyvumo matavimai parinktose Vilniaus miesto greito eismo gatvėse buvo atliekami naudojant guminius vamzdinius daviklius, ištemptus skersai važiuojamosios gatvės dalies. Intensyvumo matavimus atliko VĮ „Transporto ir kelių tyrimo institutas“. Gauti rezultatai pateikti 3.7 lentelėje. 

2006 m. – 2007 m. transporto eismo intensyvumas parinktose Vilniaus miesto greito eismo gatvėse buvo matuojamas įrengiant stacionarius eismo intensyvumo matavimo postus. Gauti rezultatai pateikti 3.8 lentelėje.
3.7 lentelė. 2005 m. – 2006 m. Vilniaus miesto greito eismo gatvių ruožų  transporto eismo intensyvumai
	Eil. Nr.
	Gatvės pavadinimas
	Ruožas
	Matavimo laikotarpis, metai
	Vidutinis metinis paros eismo intensyvumas, aut./parą

	
	
	
	
	Krovininio transporto
	Bendras

	1
	2
	3
	4
	5
	6

	1.
	Geležinio Vilko g.
	Didlaukio g. – Ozo g.
	2005
	2612
	36316

	2.
	Kareivių g.
	Tiltas – Žirmūnų g.
	2005
	1604
	34342

	3.
	Minsko pl.
	Gurių g. – Liepkalnio g.
	2005
	1855
	15344

	4.
	T. Narbuto g.
	Paribio g. – Laisvės pr.
	2005
	2419
	43702

	5.
	Olandų g.
	Vasarosg. – Dailidžių g.
	2005
	1444
	36885

	6.
	Oslo g.
	Titnago g. – Erfurto g.
	2005
	4848
	43501

	7.
	Savanorių pr.
	Pakalniškių g.- Sausupio g.
	2005
	7917
	45499

	8.
	Ukmergės g.
	Musninkų g. – Ozo g.
	2005
	3667
	53853

	9.
	Dariaus ir Girėno g.
	Dzūkų g. – Žirnių g. 
	2006
	2246
	32503

	10.
	Laisvės pr.
	Oslo g. – Architektų g.
	2006
	1523
	29349

	11.
	Laisvės pr.
	Viršuliškių g. – Buivydiškių g.
	2006
	1606
	25126

	12.
	Antakalnio g.
	Tverečiaus g. – M. K. Oginskio g.
	2006
	978
	23340


3.8 lentelė. 2007 m. – 2008 m. Vilniaus miesto greito eismo gatvių ruožų transporto eismo intensyvumai įrengtose stacionariose vietose
	Eil. Nr.
	Gatvės pavadinimas
	Juostų skaičius
	Matavimo laikotarpis
	Vidutinis metinis paros eismo intensyvumas, aut./parą
	Maksimalus vienos dienos intensyvumas, aut./dieną
	Vienos dienos krovininio transporto intensyvumas, aut./dieną

	1
	2
	3
	4
	5
	6
	7

	1.
	Kareivių g.
	4
	25/04/2007 - 23/01/2008
	36139
	42905
	5001

	2.
	Olandų g.
	4
	02/05/2007 - 21/11/2007
	40025
	49093
	7144

	3.
	Laisvės1 pr.
	4
	09/05/2007 - 31/10/2007
	26925
	36798
	5598

	4.
	Laisvės2 pr. 
	4
	09/01/2008 - 16/01/2008
	31797
	35974
	3549

	5.
	Oslo g.
	4
	16/05/2007 - 28/11/2007
	48903
	57498
	6827

	6.
	Geležinio Vilko g.
	4
	23/05/2007 - 05/12/2007
	35924
	45613
	4904

	7.
	Dariaus ir Girėno g.
	4
	30/05/2007 - 15/08/2007
	33947
	48255
	8692

	8.
	T. Narbuto g.
	4
	06/06/2007 - 07/11/2007
	30800
	47227
	7346

	9.
	Savanorių pr.
	6
	13/06/2007 - 17/10/2007
	43870
	56103
	11237

	10.
	Ukmergės g.
	6
	05/12/2007 - 19/12/2007
	56610
	64793
	6897

	11.
	Antakalnio g.
	4
	19/12/2007 - 30/01/2008
	11985
	15307
	3978

	12.
	Minsko pl.
	4
	27/12/2007 - 09/01/2008
	10310
	14535
	2110


1 – transporto eismo intensyvumo matavimo nuolatinė stotelė tarp Oslo g. – Architektų g.
2 - transporto eismo intensyvumo matavimo nuolatinė stotelė tarp Viršuliškių g. – Buivydiškių g.

Atlikus skaičiavimus, matyti, kad bendras transporto eismo intensyvumas padidėja ne visose gatvių matuotuose ruožuose, kai kur jis net ženkliai sumažėja. Kareivių g. bendras transporto eismo intensyvumas matuotu periodu (2005 m. – 2008 m.) padidėja 4,97 %, Olandų g. – padidėja 7,85 %, Laisvės pr.1 – sumažėja 9,00 %, Laisvės pr.2 – padidėja 20,98 %, Oslo g. - padidėja 11,05 %, Geležinio Vilko g. - sumažėja 1,05 %, Dariaus ir Girėno g. - padidėja 4,25 %, T. Narbuto g. - sumažėja 41,89 %, Savanorių pr. - sumažėja 3,71 %, Ukmergės g. - padidėja 4,87 %, Minsko pl. - sumažėja 48,83 %. Bendras transporto vidutinis paros eismo intensyvumo kitimas matuotais periodais 11-koje Vilniaus miesto greito eismo gatvėse pavaizduotas 3.5 paveiksle, o krovininio – 3.6 pav.

3.6 pav. Krovininio transporto vidutinis paros eismo intensyvumo kitimas 
3.4. ASFALTO DANGŲ PAŽAIDŲ IR TRANSPORTO EISMO

INTENSYVUMO PRIKLAUSOMYBĖS NUSTATYMAS

Asfalto dangų pažaidų ir transporto eismo intensyvumo priklausomybei nustatyti pasirinktos pažaidos – plyšių tinklai bei skersiniai plyšiai, kurie sudaro apie 70 % visų pažaidų. Atlikti tyrimai rodo, kad labiausiai pažeistos gatvės buvo Geležinio Vilko g., Olandų g. ir Kareivių g. Didžiausi nelygumai IRI nustatyti Olandų g. bei Antakalnio g. Tai rodo, kad nustatant asfalto dangos būklę vienu metodu (pvz., vizualiai), nėra pakankamai tikslu, todėl reikia naudoti keletą metodų, kad būtų kuo daugiau duomenų, nustatant tikslesnę dangos būklę. Eismo intensyvumas atitinkamose gatvėse nuo 2005 m. iki 2008 m. išaudo nuo 4,25 % iki 20, 98 %. Esant tokiam intensyvumo kitimui, galima spręsti, kad tuo pačiu metu gatvės buvo veikiamos apkrovų nevienodai. Nustatytų pažaidų, dangos nelygumo bei transporto intensyvumas parodytas 3.9 lentelėje.
3.9 lentelė. Vizualiai nustatytų pažaidų, dangos nelygumų ir bendri intensyvumo duomenys
	Eil. Nr.
	Gatvės pavadinimas (vizualiai atliktų tyrimų metai)
	Plyšių tinklas, m2
	Skersiniai plyšiai, m
	Nelygumas IRI, m/km
	VMPEI, aut./parą (2005 / 2006)
	VMPEI, aut./parą (2007 / 2008)

	
	
	Mažas
	Vidutinis
	Didelis
	Mažas
	Vidutinis
	Didelis
	
	
	

	1
	2
	5
	6
	7
	8
	9
	10
	11
	12
	13

	1.
	Kareivių g. (2005)
	-
	1,1
	-
	45,1
	178,8
	-
	3,06
	34342
	36139

	2.
	Olandų g. (2005)
	1,1
	6,2
	6,4
	85
	44,4
	35,5
	5,91
	36885
	40025

	3.
	Laisvės pr. (2006)1*
	-
	0,2
	0,6
	9,2
	5,6
	11,5
	4,33
	29349
	26925

	4.
	Laisvės pr. (2006) 2*
	-
	0,1
	0,8
	3,2
	6
	7,7
	
	25126
	31797

	5.
	Oslo g. (2005) *
	1,4
	3,9
	12,1
	7
	15,4
	13,9
	4,25
	43501
	48903

	6.
	Oslo g. (2005) *
	4,1
	9,4
	3,1
	23,2
	23
	13,8
	
	
	

	7.
	Geležinio Vilko g. (2005) *
	16,2
	34,7
	54,5
	38,7
	59,3
	64,3
	4,26
	36316
	35924

	8.
	Geležinio Vilko g. (2005) *
	0,2
	0,9
	0,1
	3,6
	3,2
	0,6
	
	
	

	9.
	Dariaus ir Girėno g. (2006)
	0,3
	0,4
	-
	16,5
	14,9
	13
	3,95
	32503
	33947

	10.
	T. Narbuto g. (2005) *
	0,3
	0,1
	-
	16,9
	5,7
	-
	3
	43702
	30800

	11.
	T. Narbuto g. (2005) *
	-
	-
	20,9
	0,4
	-
	-
	
	
	

	12.
	Savanorių pr. (2005) *
	0,1
	1,8
	0,9
	7,6
	31,5
	-
	3,31
	45499
	43870

	13.
	Savanorių pr. (2005) *
	-
	2,1
	0,1
	13,1
	38,9
	-
	
	
	

	14.
	Ukmergės g. (2005) *
	0,7
	0,5
	0,1
	1
	24,2
	0,1
	2,71
	53853
	56610

	15.
	Ukmergės g. (2005) *
	-
	0,6
	0,2
	3,2
	11,9
	0,1
	
	
	

	16.
	Antakalnio g. (2006)
	0,1
	-
	-
	18,8
	7,8
	1,2
	5,06
	23340
	11985

	17.
	Minsko pl.
	-
	1,1
	0,7
	8,4
	29,4
	1,4
	3,14
	15344
	10310


Pastaba: pažaidų kiekiai pateikti gatvės asfalto dangoje 1000 m2;
* pažaidos pateiktos kiekvienoje judėjimo juostos kryptyje.
1 – transporto eismo intensyvumo matavimo nuolatinė stotelė tarp Oslo g. – Architektų g.
2 - transporto eismo intensyvumo matavimo nuolatinė stotelė tarp Viršuliškių g. – Buivydiškių g.
3.5. TREČIOJO SKYRIAUS IŠVADOS

1. Asfalto dangos pažaidų vizualiniai tyrimai bei transporto eismo intensyvumo matavimai buvo atliekami 11-oje Vilniaus miesto greito eismo gatvėse 2005 m. – 2006 m. (rugpjūčio – spalio) mėnesiais.
2. Transporto eismo intensyvumo matavimai buvo atliekami tose pačiose 11-oje Vilniaus miesto greito eismo gatvėse 2005 m. – 2008 m.
3. 2005 m. – 2006 m. transporto eismo intensyvumo matuoti ruožai buvo parinkti pagal 2006 m. įrengtas stacionarias transporto eismo intensyvumo matavimo stoteles.
4. Asfalto dangos būklė buvo veritnama dviem būdais:
· paskaičiuojant dangos suirtį pagal balus;

· naudojant dangų valdymo programą „Davasema“.

5. Asfalto dangos suirtis tirtose gatvėse kinta nuo 1,21 % iki 42,29 %. Mažiausiai pažeistas gatvės ruožas paskaičiavus dangos suitį balais – T. Narbuto g., kurios ilgis 2,36 km. ir įvertinta 9 balais (dangos būklė labai gera). Labiausiai pažeistas gatvės ruožas – Geležinio Vilko g., jos ilgis 1,54 km, įvertintas 1 balu (dangos būklė visai bloga).
6. Dažniausiai pasitaikančios asfalto dangos pažaidos tirtuose gatvių ruožuose: maži bei vidutinio dydžio skersiniai plyšiai (m), maži bei vidutinio dydžio lopai (m2).
7. 2005 m. – 2006 m. transporto eismo intensyvumo tyrimai buvo atliekami naudojant guminius vamzdinius daviklius. Bendras transporto eismo intensyvumas kito nuo 15344 aut./parą (Minsko pl.) iki 53853 aut./parą (Ukmergės g.). 2007 m. – 2008 m. transporto eismo intensyvumo tyrimai buvo atliekami įrengus kilpinius daviklius, stacionarias intensyvumo matavimo stoteles. Bendras transporto eismo intensyvumas kito nuo 10310 aut./parą (Minsko pl.) iki 56610 aut./parą (Ukmergės g.).
8. Atlikus skaičiavimus matyti, kad eismo intensyvumas padidėjo Kareivių g., Olandų g., Laisvės pr. (tarp Viršuliškių g. ir Buivydiškių g.), Oslo g., Dariaus ir Girėno g. Ukmergės g. Transporto eismo intensyvumas kito nuo 4,25 % (Dariaus ir Girėno g.) iki 20,98 % (Laisvės pr.).
4. VILNIAUS MIESTO GATVIŲ REMONTO PRIORITETINIO

SĄRAŠO SUDARYMAS

Nustatant tirtų gatvių dangos suirties lygį skaičiavimai buvo atliekami naudojant 2.2 formulę, gatvės dangos suirimo lygiui D paskaičiuoti bei Lietuvos Automobilių kelių direkcijos dangų valdymo sistemą “DAVASEMA“. Atlikus 3 skyriuje pateiktą analizę, buvo sudaryti ir tarpusavyje palyginti du atrinktų vienuolikos Vilniaus miesto gatvių remonto prioritetiniai sąrašai (4.1 ir 4.2 lentelės).
4.1 lentelė. 11-os Vilniaus miesto gatvių remonto prioriteto sąrašas pagal paskaičiuotą dangos suirties mastą D

	Eil. Nr.
	Gatvės pavadinimas
	Gatvės ilgis, km
	D, %

	1.
	Geležinio Vilko g.
	0,00-1,54
	42,29

	2.
	Dariaus ir Girėno g.
	0,00-1,32
	22,27

	3.
	Olandų g.
	0,00-1,45
	21,40

	4.
	Laisvės pr.
	0,00-0,68
	13,48

	5.
	Olandų g.
	0,00-1,39
	13,45

	6.
	Laisvės pr.
	0,00-0,64
	12,39

	7.
	Geležinio Vilko g.
	0,00-1,09
	10,28

	8.
	Oslo g.
	0,00-2,21
	7,57

	9.
	Oslo g.
	0,00-0,79
	6,55

	10.
	Savanorių pr.
	0,00-4,28
	6,37

	11.
	Kareivių g.
	0,00-0,67
	6,15

	12.
	Minsko pl.
	0,00-0,37
	5,32

	13.
	Kareivių g.
	0,00-0,66
	5,25

	14.
	Laisvės pr.
	0,00-7,60
	4,75

	15.
	Laisvės pr.
	0,00-7,81
	4,68

	16.
	Oslo g.
	0,00-0,82
	4,43

	17.
	Savanorių pr.
	0,00-4,34
	3,63

	18.
	Geležinio Vilko g.
	0,00-4,65
	2,91

	19.
	Dariaus ir Girėno g.
	00,0-0,91
	2,72

	20.
	Antakalnio g.
	00,0-2,15
	2,71

	21.
	Oslo g.
	0,00-2,21
	2,46

	22.
	Savanorių pr.
	0,00-1,78
	2,26

	23.
	T. Narbuto g.
	0,00-2,39
	2,12

	24.
	Ukmergės g.
	0,00-3,89
	1,80

	25.
	Ukmergės g.
	0,00-3,79
	1,48

	26.
	T. Narbuto g.
	0,00-2,36
	1,21


4.2 lentelė. 11-os Vilniaus miesto gatvių gautų ruožų (2005 m.- 2006 m.) remonto prioriteto sąrašas naudojant dangų valdymo sistemą         „Davasema“ [46, 47]
	 
	Gatvės 
	 
	Ruožas
	 
	 
	Auto.
	Duomenys apie dangos remontą

	Nr.
	pavadinimas
	Pastaba
	Nuo
	Iki
	Ilgis
	Kryptis
	eismo
	Remonto
	Remonto
	Sluoksnio
	Kaina*

	 
	 
	 
	km
	km
	km
	 
	intens.
	metai
	tipas
	storis, cm
	mln. Lt

	1
	2
	3
	4
	5
	6
	7
	8
	9
	10
	11
	13

	1.
	Laisvės pr.
	Nuo Savanorių pr. žiedo link Oslo g. nuo juodo ventiliacijos vamzdžio (2 stulpas) PK 0+00.
	0,00
	0,68
	0,68
	Pirmyn
	71587
	2006
	Kapitalinis remontas
	9
	0,51

	2.
	Laisvės pr.
	Nuo Oslo g. iki Savanorių pr. žiedo, nuo žaliosios juostos pabaigos (dešinėj pusėj nuo Oslo g.) PK 0+00.
	0,00
	0,64
	0,64
	Atgal
	71587
	2006
	Kapitalinis remontas
	9
	0,53

	3.
	Geležinio Vilko g.
	Nuo automobilių salono”Škoda” (nuo Ukmergės pl.) prie kelio ženklo sustoti ir stovėti draudžiama link Molėtų pl. PK 0+00. Naujos dangos pradžia PK 15+66. Naujos dangos pabaiga PK 20+92. Naujos dangos pradžia PK 27+34. Naujos dangos pabaiga PK 30+41.
	0,00
	1,57
	1,57
	Nesvarbu
	45741
	2006
	Kapitalinis remontas
	9
	0,94

	4.
	Geležinio Vilko g.
	Nuo automobilių salono”Škoda” (nuo Ukmergės pl.) prie kelio ženklo sustoti ir stovėti draudžiama link Molėtų pl. PK 0+00. Naujos dangos pradžia PK 15+66. Naujos dangos pabaiga PK 20+92. Naujos dangos pradžia PK 27+34. Naujos dangos pabaiga PK 30+41.
	2,20
	2,73
	0,53
	Nesvarbu
	37406
	2006
	Kapitalinis remontas
	9
	0,32

	5.
	Geležinio Vilko g.
	Nuo Molėtų pl. pusės link Vilniaus centro, nuo stotelės prie Visorių sodų (už stotelės nuo 1 stulpo, sena danga) PK0+00.
	0,00
	1,09
	1,09
	Nesvarbu
	26152
	2006
	Kapitalinis remontas
	9
	0,65

	6.
	Olandų g.
	Link Antakalnio g. už Belmonto žiedo nuo pėsčiųjų perėjos ženklo (dešinėje pusėje) lygiagrečiai su ”Lukoil” degaline PK 0+00.
	0,00
	1,45
	1,45
	Pirmyn
	39235
	2006
	Kapitalinis remontas
	9
	0,87

	7.
	Olandų g.
	Nuo Olandų žiedo link Zarasų g. pradedant nuo stulpo su kelių ženklinimo ženklu (A3, A15, 103) PK 0+00.
	0,00
	1,39
	1,39
	Atgal
	35399
	2006
	Kapitalinis remontas
	9
	0,84

	8.
	Oslo g.
	Link Gariūnų nuo Laisvės pr., nuo ženklo „apvažiuoti iš dešinės arba kairės“. PK 0+00.
	0,00
	0,40
	0,40
	Pirmyn
	44741
	2006
	Kapitalinis remontas
	9
	0,54


4.2 lentelės tęsinys
	1
	2
	3
	4
	5
	6
	7
	8
	9
	10
	11
	13

	9.
	Oslo g.
	Nuo Gariūnų link Laisvės pr., nuo tilto per Nerį metalinių sandūrų (tiltas matuojamas) PK 0+00.
	0,00
	0,20
	0,20
	Atgal
	44741
	2006
	Kapitalinis remontas
	9
	0,27

	10.
	Oslo.g
	Link Laisvės pr. nuo pėsčiųjų viaduko, nuo stacionaraus matuoklio. PK 0+00.
	0,00
	0,82
	0,82
	Atgal
	30490
	2006
	Kapitalinis remontas
	9
	1,11

	11.
	Oslo.g
	Nuo pėsčiųjų viaduko link Gariūnų, nuo stacionaraus greičio matuoklio. PK 0+00
	1,60
	2,21
	0,61
	Atgal
	49952
	2006
	Kapitalinis remontas
	9
	0,90

	12.
	Dariaus ir Girėno g.
	Nuo Meistrų stotelės ženklo link oro uosto. PK 0+00. Nauja danga PK 13+15. Naujos dangos pabaiga PK 13+59.
	0,00
	1,32
	1,32
	Nesvarbu
	6788
	2006
	Kapitalinis remontas
	7
	0,75

	13.
	Savanorių pr.
	Nuo sankryžos su Riovonių g. prie pėsčiųjų perėjos šviesoforo link Kauno pusės PK 0+00.
	1,80
	4,34
	2,54
	Pirmyn
	41760
	2006
	Paviršiaus apdorojimas
	2
	0,19

	14.
	Oslo. g
	Link Gariūnų nuo Laisvės pr., nuo ženklo „apvažiuoti iš dešinės arba kairės“. PK 0+00.
	0,40
	2,21
	1,81
	Pirmyn
	46044
	2006
	Paviršiaus apdorojimas
	2
	0,24

	15.
	Geležinio Vilko g.
	Nuo automobilių salono”Škoda” (nuo Ukmergės pl.) prie kelio ženklo sustoti ir stovėti draudžiama link Molėtų pl. PK 0+00. Naujos dangos pradžia PK 15+66. Naujos dangos pabaiga PK 20+92. Naujos dangos pradžia PK 27+34. Naujos dangos pabaiga PK 30+41.
	0,00
	1,54
	1,54
	Nesvarbu
	45741
	2006
	Paviršiaus apdorojimas
	2
	0,09

	16.
	Oslo g.
	Link Gariūnų nuo Laisvės pr., nuo ženklo „apvažiuoti iš dešinės arba kairės“. PK 0+00.
	0,00
	0,79
	0,79
	Pirmyn
	30490
	2006
	Paviršiaus apdorojimas
	2
	0,10

	17.
	Antakalnio g.
	Pradžia prie Olandų žiedo, prie pėsčiųjų perėjos ženklo, važiuojant link Nemenčinės pl. Atkarpo pabaiga prie šviesoforo tie sankryža su Žolyno g.
	1,00
	2,15
	1,15
	Nesvarbu
	23077
	2007
	Kapitalinis remontas
	9
	1,373

	18.
	Laisvės pr.
	Pradžia prie kelio ženklo „Sustoti draudžiama“, važiuojant nuo sankryžos su Pašilaičių g. link Oslo g. Pabaiga ties sankryža su Oslo g., prie žalios skiriamosios juostos pabaigos.
	0,00
	7,81
	7,81
	Pirmyn
	29349
	2007
	Kapitalinis remontas
	9
	0,193

	19.
	Antakalnio g.
	Pradžia prie Olandų žiedo, prie pėsčiųjų perėjos ženklo, važiuojant link Nemenčinės pl. Atkarpo pabaiga prie šviesoforo tie sankryža su Žolyno g.
	0,80
	1,00
	0,20
	Nesvarbu
	19616
	2007
	Kapitalinis remontas
	9
	0,104


4.2 lentelės tęsinys

	1
	2
	3
	4
	5
	6
	7
	8
	9
	10
	11
	13

	20.
	Laisvės pr.
	Pradžia nuo sankryžos su Oslo g., prie žaliosios skiriamosios juostos pradžios nuo ženklo „Apvažiuoti iš dešinės arba kairės“, važiuojant link Pašilaičių g. Pabaiga prie sankryžos su Pašilaičių g., prie stulpo Nr. 599
	6,98
	7,60
	0,62
	Atgal
	27837
	2007
	Kapitalinis remontas
	9
	0,324

	21.
	Savanorių pr.
	Pradžia nuo Geležinio Vilko g. link Konarskio g. Pabaiga ties sankryža su Konarskio g.
	0,20
	0,40
	0,20
	Nesvarbu
	28950
	2007
	Kapitalinis remontas
	9
	1,000

	22.
	Laisvės pr.
	Pradžia nuo sankryžos su Oslo g., prie žaliosios skiriamosios juostos pradžios nuo ženklo „Apvažiuoti iš dešinės arba kairės“, važiuojant link Pašilaičių g. Pabaiga prie sankryžos su Pašilaičių g., prie stulpo Nr. 599
	5,31
	6,80
	1,49
	Atgal
	27837
	2007
	Kapitalinis remontas
	9
	0,290

	23.
	Laisvės pr.
	Pradžia nuo sankryžos su Oslo g., prie žaliosios skiriamosios juostos pradžios nuo ženklo „Apvažiuoti iš dešinės arba kairės“, važiuojant link Pašilaičių g. Pabaiga prie sankryžos su Pašilaičių g., prie stulpo Nr. 599
	6,80
	6,98
	0,18
	Atgal
	27837
	2007
	Kapitalinis remontas
	9
	0,324

	24.
	Antakalnio g.
	Pradžia prie Olandų žiedo, prie pėsčiųjų perėjos ženklo, važiuojant link Nemenčinės pl.

Atkarpo pabaiga prie šviesoforo tie sankryža su Žolyno g.
	0,00
	0,80
	0,80
	Nesvarbu
	19616
	2007
	Paviršiaus apdorojimas
	2
	0,100

	25.
	Dariaus ir Girėno g.
	Pradžia nuo sankryžos su Žirnių g., nuo stulpo su ženklu „60“. Ruožo pabaiga prieš sankryža su Pelesos g., prie šviesoforo.
	0,00
	0,91
	0,91
	Nesvarbu
	34332
	2007
	Paviršiaus apdorojimas
	2
	0,089


4.2 lentelės tęsinys
	1
	2
	3
	4
	5
	6
	7
	8
	9
	10
	11
	13

	26.
	Laisvės pr.
	Pradžia nuo sankryžos su Oslo g., prie žaliosios skiriamosios juostos pradžios nuo ženklo „Apvažiuoti iš dešinės arba kairės“, važiuojant link Pašilaičių g. Pabaiga prie sankryžos su Pašilaičių g., prie stulpo Nr. 599
	0,60
	3,80
	3,20
	Atgal
	49671
	2007
	Paviršiaus apdorojimas
	2
	0,025

	27.
	Laisvės pr.
	
	4,20
	5,20
	1,00
	Atgal
	49671
	2007
	Paviršiaus apdorojimas
	2
	0,019

	28.
	Laisvės pr.
	
	5,20
	5,31
	0,11
	Atgal
	49671
	2007
	Paviršiaus apdorojimas
	2
	0,028

	29.
	Savanorių pr.
	Pradžia nuo Geležinio Vilko g. link Konarskio g. Pabaiga ties sankryža su Konarskio g.
	0,00
	0,20
	0,20
	Nesvarbu
	28950
	2007
	Paviršiaus apdorojimas
	2
	0,208

	30.
	Savanorių pr.
	
	0,40
	1,78
	1,38
	Nesvarbu
	28950
	2007
	Paviršiaus apdorojimas
	2
	0,067


BENDROS IŠVADOS


Išanalizavus asfalto dangų pažaidų nustatymo metodus, transporto eismo intensyvumo nustatymo būdus bei atlikus eksperimentinį tyrimą ir jo metu gautų rezultatų analizę, pateikiamos šios išvados:
1. Šiuo metu Vilniaus miesto gatvių asfalto dangų būklei nustatyti naudojami šie pagrindiniai metodai: vizualus pažaidų nustatymas, nelygumo matavimai lazeriniu profilometru bei naujausios technologijos, apimančios abu metodus, mobili laboratorija RST – Road Survey Tester.
2. Teoriniai metiniai transporto eismo prieaugiai dažnai viršijami keletą kartų. Todėl kaip papildoma gatvių būklės kitimo vertinimo priemonė yra transporto eismi intensyvumo matavimai. Turint nuolatinius duomenis apie esamų gatvių eismo intensyvumą galima prognozuoti jų augimą ilgesniam periodui. 

3. Tikslūs gatvių eismo intensyvumai ir jų sudėtis yra vienas pagrindinių parametrų tinkamam dangos konstrukcijos parinkimui, rengiant gatvės remonto ar rekonstrukcijos projektą. 

4. Atsižvelgiant į vizualiai nustatytų defektų kiekį iš tyrimui pasirinktų gatvių labiausiai pažeistos yra Geležinio Vilko, Olandų ir Kareivių gatvės. O pagal nelygumą (IRI) Olandų, Laisvės prospektas ir Antakalnio gatvės. Galima teigti, kad vertinant gatvių dangų būklę neužtenka naudoti vieno metodo, o būtina taikyti jų visumą.

5. Vidutinis paros eismo intensyvumas Vilniaus miesto greito eismo gatvėse kinta nuo 10000 aut./parą iki 57000 aut./parą, o aukščiausias paros eismo intensyvumas nuo 14000 aut./parą iki 65000 aut./parą. Galima pastebėti, kad tos pačios kategorijos gatvės yra apkrautos netolygiai, skirtumas iki 6 kartų.

6. Tirtose gatvėse nustatytas nevienodas metinis eismo intensyvumo augimas. Didžiausias augimas nustatytas Laisvės prospekte (tarp Viršuliškių g. – Buivydiškių g.) (20,98 %), mažiausias Dariaus ir Girėno g. (4,25 %). 

7. Sudarant gatvių remontų prioritetinį sąrašą pagal suirimo lygį, nustatytą naudojant matematinę formulę ir dangų valdymo sistemą „DAVASEMA“ gauti skirtingi rezultatai. Sudarant Vilniaus miesto gatvių remontų prioritetinį sąrašą rekomenduojama naudoti dangų valdymo sistemą „Davasema“, kuri įvertina ne tik esamą dangų būklę, bet ir transporto intensyvumą, dangos remonto tipą bei remonto metus, dangos nelygumą, konstrukcijos sluoksnių storius. Suremontavus gatvę, gaunamas jos ekonominis efektas.

KELIŲ DUOMENŲ BANKAS





Kelio geometriniai parametrai.


Horizontalūs ir vertikalūs kreivėtumai.


Dangos lygumas.


Kelio dangos konstrukcija.


Dangos stiprumas.





VIZUALINIŲ APŽIŪRŲ DUOMENŲ BAZĖ





Kelio dangos pleišėtumas.


Duobėtumas.


Provėžos.


Bitumo išplaukimas. 





EISMO INTENSYVUMO DUOMENŲ BAZĖ





Vidutinis metinis paros eismo intensyvumas.


Metinis ekvivalentinių standartinių ašių skaičius.








DANGŲ VALDYMO SITEMA





Pasiūlymai kelio remonto darbų atlikimui.


Finansiniai skaičiavimai užduoto lygio kelių būklės pasiekimui ir išlaikymui.


Kelių tinklo būklės prognozė.


Kelio liekamojo amžiaus nustatymas.





MODELIAI IR PROGNOZĖS





Dangų irimo modeliai.


Papildomo dangos sluoksnio skaičiavimo modeliai.


Transporto išlaidų skaičiavimo modeliai.


Ekonominio efekto nustatymo modeliai.


Eismo intensyvumo augimo prognozė.


Darbų ir medžiagų kainos ir jų kitimo prognozė.





Atsikartojantys  plyšiai





Temperatūriniai  plyšiai





Struktūriniai  plyšiai





Duobės





Lopai (pažaidų užtaisymai)





Visi plyšiai





Dangos iškorėjimas





Aplinkos poveikis





Struktūrinės deformacijos





Provėžos





Kelio dangos nelygumas





� EMBED PBrush  ���





� EMBED PBrush  ���

